Neguari ongietorria emango dio ekitaldiz betetako Zona Franca Zawp jaialdiak - Uriola.eus\nZAWP ekartea egunero hiri eraldaketa prozesuan dagoen begirada sortzaile, artistiko eta berritzailea mantentzen saiatzen da. hACERIA eta zehatzago ZAWP proiektuak eraldaketa horren bitartean gauzatzen dute bere izana, erabilpenik ez duen espazio baten igarotzean, jadanik dauden espazio kultural tradizionaletik at, eskaini ahal dituen sormen aukerak bultzatuz.\nUrtaro aldaketa bakoitzarekin batera, Zona Franca Zawp (ZFZ) jaialdia ospatzen dute. Euren pabiloiko ateak ireki nahi dituzte euren lana eta bertan garatzen diren proiektuak "herritarrei hurbiltzeko, sormena eta erakusketa bultzatzen duen jaialdiaren bidez". ZAWPeko lagunek diotenez, "interfaz gune bat sortu nahi dugu, herrialdean dauden diziplina artistiko guztiak ekiteko eta elkar eragiteko leku bat izan dezaten".\nAbenduaren 12, 13 eta 14an, proiektuak, espazioak eta jarduerak ezagutzeaz gain, ekimen ezberdinak egongo dira:\nERAKUSKETA KOLEKTIBOA: INPROJECT (Nexo 42) UPV/EHU Arte Ederretako ikasleak osatutako erakusketa da. Erakusketa artistikoa, bideo mapping, musika zuzenean… (Ostiralak 12, 20:00-00:00)\n- Haceria jazz kluba: Jon Robles Trio taldea. (Ostirala, abenduak 12, 22:00 - 5€)\n- Swing gaua, lindy-hop ckase irekia + Leioa Big Band taldearen kontzertua + swing partya DJ Nashen esktik “swing/rock&roll/rhythm&blues/50s...” (Larunbata, abenduak 13, 21:00)\n- Haceria Flamenko Kluba: La Pimienta taldea (Larunbata, abenduak 13, 22:00 - 8€)\n- Pop-rock kontzertuak: Stock eta Hozten (Igandea, abenduakk 14, 13:00)\nTAILERRAK: Biodantza, ukedada (ukelele tailerra), Feng shui aholkularitza, Puntu tailerra, buztin malgua lantzeko tailerra, flamenko dantza.\nUMEENTZAKO EKINTZAK: umeentzako sormen tailerrak. Larunbata, abenduak 13: antzerki tailerra ingleses mini-ACT NOW!, sormen tailerrak, 12 urteraino, Detalleres tailerrekin, gabonetako apaingarriak egiteko Hamabits tailerren bidez eta buztin malgua lantzeko tailerra.\nZAWP Craft, ARTELANEN MERKATUA: sortzaile berrien artelanen merkatua (Larunbata, abenduak 13, 12:00-21:00 eta Igandeak 14, 11:00-15:00)\nBISITA GIDATUA BIZIKLETAZ: Deustu eta Zorrotzaurreko Erriberako penintsula guztia ezagutzeko, iraganaren eta gertatzen ari den eraldaketaren konplize izateko (Larunbata, abenduak 13, 12:30). Aurre izen ematea info@zawp.org (beharrezkoa da bizikleta propioa ekartzea)\nBISITA GIDATUA DEUSTUKO ERRIBERA ETA ZAWP EZAGUTZEKO (Larunbata, abenduak 13, 13:00)\nANTZERKIA: Lehen emanaldia, La tristeza del Caracol (Igandea, abenduak 14, 19:00 - 9€)\n2014/12/12 - 2014/12/14\nZawp, Deustuibarra Deustualdea


Siria, Gerra Eszenatokia |\nPariseko azaroak 13tik aurrera, bi posizio nagusitu dira Europan. Bata, Hollande buru dena, DAESH-en aurka gerran sartzearen aldekoa, Merkel eta Cameronen laguntzarekin. Bestetik berriz, Espainian zabaldu den No en mi nombre (2003ko No a la guerra-ren espiritua berreskuratuz) edo Frantziatik entzuten den Vos guerres, nos morts. Bata, hipokresiaren gailurra; bestea, irrealismoaren eta ekidistantzia arriskutsu baten erakusle.\nHollande eta konpainia, 2011ko martxoaz geroztik, eufemismo beltzena erabiliz, Al-Assaden aurkako “oposizio moderatua” indartzen ibili dira, diru, arma zein zilegitasun politikoz. Eta ez gaitezen engainatu, “oposizio moderatua” gaur egun ez da existitzen (egundo existitu baldin bada). Gaur egun, oposizio hau bortizki armaturiko muturreko talde islamistak dira (lehenago islamista ez zirenak ere bazeuden arren): DAESH bera, Al Nusra (Al Qaeda), Ahrar Al-Sham,… Izugarrizko konglomeratu ezegonkorra. Baina denetatik indartsuena DAESH da, ISIS bezala ezagutzen dena. Kasualitatea, azaroak 13tik aurrera Frantzia, Alemania, Erresuma Batuak,… borrokatu nahi duten etsaia. Lehenengo armak eman (gaur egun ez dakigu) eta gero erabiltzen dituztelako kexatu.\nAtentatuen osteko Europan ageri den beste jarreran ere, bada, lehen esan bezala, arazorik. Gaur egun gerrari ezetz esatea, edo berekoi bat izatea da, edo azken lau urte luzean Sirian gertatu denari buruz oso kontzientea ez izatea da. 2011ko martxotik gaurdaino, Siria gerra eszenatoki latz bat izan da, 200.000 hildakotik gora (300.000tik gora beste iturri batzuen arabera) eta milioika errefuxiaturekin. Gerra, egon badago. Mikel Ayestaranek esan zuen bezala, Siriak hamarkadak beharko ditu lehengora itzuli ahal izateko, gune asko guztiz suntsituak baitaude. Eta horren aurrean, ekidistantziak ez du oraingoan balio (inoiz baliagarri izan bada ekidistantzia).\nBachar Al-Assad ez da gure herriarentzako nahiko genuen agintaria agian (kurduak dira horren testigu), baina gaur egun bere gobernuak eta Errusiak osatzen duten blokea babestea da Siriaren etorkizunaren alde egitea (eta baita kurduen alde egitea ere). Eta erraza da esatea: “Errusia bere interes geopolitikoak babesten ari da soilik Sirian, bere aliatua babesten”. Noski, beste edozein nazio-estatuk egiten duen bezala. Realpolitik-a da hau, jaun-andreok! Baina gauza batek ez du zertan bestea ezabatu. Errusiak erakutsi du DAESH eta bere gisako taldeekin bukatzeko interesa duen estatu bakarra dela, eta emaitzak hor daude. EEBB eta bere DAESHen “aurkako” koalizioa urte luze batez aritu bonbardaketetan, eta emaitzak oso negatiboak izan dira. Seguraski horren arrazoia zera izango da, bera eta bere aliatuak izan direla berau armatu dutenak. Saudi Arabia eta Turkia dira koalizioko adibide onenetarikoak. Saudi Arabia eta DAESH islameko pentsaera erradikal berdinean oinarritzen dira, Wahabismoan. Horregatik begi onez ikusten dute muturreko talde hau. Turkiak, berriz, bere Siriarekiko mugetan malgutasun handia erakutsi du DAESHeko kideekin. Horrez gain, DAESHi petrolioa erosten ziotela ere erakutsi dute ikerketek (gaur egun agian ere bai).\nHori horrela, zein sinesgarritasun ote daukate gaur egun, Frantzia, Alemania, Erresuma Batua, EEBB, Turkia edo Saudi Arabiak DAESHen aurkako borrokan? Bada, hutsaren hurrena. Beraz, koalizio honen egoera kontutan izanda, eta begiak itxi arren Sirian hildakoak eta errefuxiatuak gehitzen joango direla jakinda, utzi ditzagun ekidistantzia arriskutsuak alde batera, eta egin dezagun gure hautu erreala gerra lehenbailehen bukatzeko.\nTags: a13, Al assad, al nusra, Alemania, daesh, eebb, errusia, Europa, frantzia, gerra, hollande, merkel cameron, mikel ayestaran, Siria. Bookmark the permalink.\nPrevious post ← Hüsker Dü, Una Trayectoria Nacida de la Rabia\nNext post Siria, Escenario de Guerra →


Sopelako Udala - Sopelak prestakuntza gela berria inauguratu du Sabino Arana kalean\nZu hemen zaude: Hasiera ENPLEGU ETA SUSTAPEN EKONOMIKOA Sopelak prestakuntza gela berria inauguratu du Sabino Arana kalean\nGune berriak Enplegu eta Sustapen Ekonomikorako Sailetik abian jartzen diren prestakuntza-ekintzak, tailerrak eta hitzaldiak hartuko ditu beregain bereziki; beraz, Udalak langabetuei eta udalerriko enpresei eskaintzen dizkien zerbitzu asko bilduko ditu.\nSopelako Udalak 2.500 euro inguru inbertitu ditu. Klaseak bi espazio ditu, batek 12-15 lagunentzako lekua du eta besteak, 6 lagunentzako. Gelak, gainera, WiFi sarea, 4 ekipo informatiko, inpresora, bideo-proiektagailua eta arbela bat dauka.\nSopeloztarren ekintzailetza sustatzen eta formakuntza bultzatzen jarraitzeko xedez, Sopelako Udalak, Enplegu eta Ekonomi Sustapen Arloaren bitartez formazio gela berri bat inauguratu du Sabino Arana Kaleko 2. zenbakian (1. pisua).\nInstalazio berri horiek Landabeko bulego zaharrak baino handiagoak dira (azken hauek Gurutze Gorriari utzi zaizkio), eta horri esker erabiltzaile gehiago hartuko ditu beregain. Izan ere, klaseak bi espazio ditu, batek 12-15 lagunentzako lekua du eta besteak, 6 lagunentzako, betiere, segurtasun-tarteak errespetatuz. Gelak, gainera, WiFi sarea, 4 ekipo informatiko, inpresora, bideo-proiektagailua eta arbela bat dauka.\nSopelako Udalak 2.500 euro inguru inbertitu ditu areto berria egokitzeko eta lan gehienak udal brigadaren bitartez egin dira. Aipatu behar da, gainera, erabiltzaile eta langile guztien segurtasuna bermatzeko, gelak garbiketa zerbitzu bat izango duela, erabilera bakoitzaren ondoren instalazioak desinfektatzeko.\n“Udaletik, beste behin erakusten dugu langabe, enpresa sortu berri eta beren negozioa martxan jartzea erabakitzen duten pertsona ekintzaileekin dugun konpromisoa” adierazi du Teresa Fernández Enplegu eta Ekonomi Sustapen zinegotziak.\nPrestakuntza gelak Enplegu eta Sustapen Ekonomikoaren Alorrak abian jartzen dituen prestakuntza ekintza, tailer eta hitzaldi guztiak hartuko ditu bereziki, eta, beraz, Udalak langabetuei eta udalerriko enpresei eskaintzen dizkien zerbitzu asko bilduko ditu.\nGela berriaren ateak, atzo ireki ziren Udalak martxan jarritako eta modulu anitzez osaturiko “Eraldaketa digitalerako eta komunikazionalerako gaikuntza: enpresei eta negozioei aplikatutako tresna teknologikoak” izeneko ikastaroarekin, hain zuzen ere. Hasteko, “Sopelako langabe edo enplegua hobetzeko bidean daudenentzako prestakuntza-moduluak” izenekoa urriaren 5etik 23ra egingo da (astelehenetik ostegunera 9:30-13:30) eta 110 orduko iraupena izango du. Jarraitzeko, bigarren modulua “Sopelako profesional autonomo, ekintzaile eta enpresariei zuzendutako 6 prestakuntza-pilula” urriaren 14tik azaroaren 18ra arteko asteazkenetan egingo da.\nGaurtik hasi eta otsailaren 28ra arte, martxan izango da “Aktibate Klik Sopela” tokiko kontsumo-bonuen kanpaina. Guztira Sopelako 58 merkataritza-, ostalaritza- eta enpresa-establezimenduk egin dute bat ekimenarekin. Udalerriko jarduera ekonomikoaren eragile izan diren eta izango diren sektoreak biziberritzeko xedez, Sopelako Udalak 8.635 bonu jarri ditu zirkulazioan (lehenengo edizioan baino...\nUdalak “Made in Sopela” abiarazi du, tokiko kontsumoa sustatzeko kanpaina berria\nUdalerriko merkataritzan, ostalaritzan eta zerbitzuen sektorean kontsumoari buruzko kontzientziazioa indartzeko, herritar izatearen harrotasuna sustatzeko eta bisitarien targetaren pertzepzioa handitzeko sortutako tresna da. Sopela Zabalik establezimendu-gida osatzen duten artikuluak eta erreportajeak biltzen dituen argitalpen-aldizkaria da. “Pro” bertsio bat izango du, enpresen topagune gisa...\nSopelako 58 establezimenduk egin dute bat “Aktibatu Klik Sopela” tokiko kontsumo-bonuen kanpainarekin\n2020eko abenduaren 14a\n“Aktibate Klik Sopela” tokiko kontsumo-bonuen kanpainara atxikitzeko epea amaitu ondoren, Sopelako Udalak jakinarazi du guztira Sopelako 58 merkataritza-, ostalaritza- eta enpresa-establezimenduk bat egin dutela abenduaren 18tik otsailaren 28ra bitartean egingo den kanpainarekin.Atxikitako saltokiek abenduaren 15etik 17ra jaso ahal izango dituzte bonuak, 9:00etatik 13:30era, Sopelako...\n"Bizkaia Bono Denda" Kanpaina\nDesde el Ayuntamiento de Sopela se ofrece enlace con información sobre la campaña de Bizkaia Bono Denda: bonos impulsados por la Diputación Foral de Bizkaia para fomentar el consumo en el comercio local por la cual , quien adquiera uno de estos bonos pagará por ellos 15 euros y, a cambio, podrá hacer un gasto de 30 euros en cualquiera de los establecimientos adheridos a la campaña. Periodo de...\n2020eko azaroaren 27a. Abian 2020ko Enplegua sustatzeko toki ekintzak izeneko Lanbide-Euskal Enplegu Zerbitzuaren programa\n2020eko azaroaren 25a. Abenduaren 9 eta 10ean, Bizkaiko itsasoa eta irristatze kirolen industriako enpresei zuzendutako online topaketa\n2020eko azaroaren 24a. Sopelako Udalak 125.000 euro bideratuko ditu herriko merkataritza-, ostalaritza-eta mikroenpesa establezimenduentzako ez-ohiko laguntzetara\n2020eko azaroaren 11a. Udalak bihar zabalduko du Sopelako denda, ostalaritza eta zerbitzuei zuzendutako "Aktibate-Sopela" erosketa-bonuen bigarren kanpainara atxikitzeko epea\n2020eko urriaren 20a. Sarekin Ekintzailetzaren Astea\n2020eko urriaren 06a. Sopelak prestakuntza gela berria inauguratu du Sabino Arana kalean


Abaraxka ludotekak urrian irekiko ditu ateak\nAsteburu honetan Abaraxka ibiltaria martxan hasiko da\nAbaraxka ludotekak zerbitzua eskainiko da, COVID19ak eragindako osasun larrialdiarengatik zerbitzua egokituko bada ere. Datozen asteetan irekiko ditu ludotekak ateak.\nAteak ireki aurretik, bihartik aurrera eskaintza birtuala izango da herriko haurrentzat, www.gazteoiartzun.net blogaren bidez.\nLudoteka, LHkoen aisialdirako\nAurten, Abaraxka ludotekaren lehentasuna LHko ikasleei aisialdirako zerbitzua eskaintzea izango da. Hori dela eta, astelehetan izan ohi zen Familia Eremua bertan behera geratuko da. Izan ere, LHko ikasleak hartuko ditu aste osoan Abaraxka ludotekak, ziklo bakoitzak egun batean (edo bitan) izango baitu ludoteka erabiltzeko aukera.\nAbaraxka ludotekako funtzionamenduaren xehetasun gehiago aurrerago emango ditugu, izen-ematea irekitzerakoan.\nAbaraxka ibiltaria larunbatean hasiko da\nAbaraxka ibiltaria izango da lehenengo martxan jarriko dena. Larunbat honetan bertan (urriak 3) hasiko da. Abaraxka ludoteka kanpoan dagoen zuhaitza hostoz janztea da asmoa, haur eta gurasoen proposamenak eta sentimenduak bilduta (16:30etik 19:00etara).\nAbaraxka ibiltariak parte hartzeko ez da derrigorrezkoa Abaraxka ludotekako bazkide izatea.


Ibon Egaña eta Marijo Olaziregi (2020/11/12) - Bilbo Zaharra Euskaltegia\nHasiera Ibon Egaña eta Marijo Olaziregi (2020/11/12)\nNoiz: Azaroak 12, osteguna, 19:00\nUrnietan jaioa 1981ean.\nEuskal Filologian lizentziatua eta Literatur Ikasketetan eta Literatura Konparatuan doktorea. Irakurzaletasinaeren sustapena eta Kultura arteko komunikazioa irakatsi ditu Lehen Hezkuntzako eta Haur Hezkuntzako Graduetan.\n20 urterekin hasi zen Euskaldunon Egunkaria-n literatur kritikak idazten, eta euskal literatur kritikaren azken hiru hamarkadak aztertzen aritu da bi urte eta erdiz, lan mardul bat du argitaratuz: “Izan gabe denaz. Hogeita hamar urte euskal hedabideetako literatur kritikan.”\nHorrez gain, Queer teoria eta mugimenduaren sorreraz eta jatorriez mintzatu ohi da.\n2014an Izan gabe denaz argitaratu zuen.\nGaurkoan “Isiltasunarekin elkarrizketan” hitzaldiarekin dator.\nEuskal Filologian doktorea. Masterreko ikasketak egin zituen Ingalaterrako University of East-Anglia-n eta Bartzelonako Universitat Ramon Llull-en. Euskal Literaturako irakaslea EHUn. Atzerriko hainbat unibertsitatetan irakatsi du, Nevadako Unibertsitatean (Reno, EEUU) eta Konstanz-eko Unibetsitatean (Alemania), adibidez.\n2003tik euskaltzaina da.\nEuskal literaturaren historia eta kritika landu ditu, batik bat, eta baita Literatura Konparatua, Genero Ikasketak edo Ikasketa Kulturalak ere.\nwww.basqueliterature.com -en sortzaile eta zuzendaria.\nGaurko hitzaldia, “Mariasun Landaren egunkari sekretua”


Bukatu da Euskadin SICTED programa urtebetean ezartzeko Estatuko lehen pilotoa - BASQUETOUR\nBukatu da Euskadin SICTED programa urtebetean ezartzeko Estatuko lehen pilotoa\nGaur egun turismo-jomugen kalitatea hobetzeko programaren ezarpena 4 urtetan egiten da eta, urtarriletik hasita, batera murriztuko da.\nAtzo, 50 euskal turismo-eragile bildu ziren Donostia programa hau aztertzeko.\n2017/12/20 - BASQUETOUR\nAtzo, asteartea, euskal 50 turismo-eragilek hitzordua izan zuten Donostiako Miramar Jauregian SICTED-kalitatean Jarduera Egokiak programa urtebetean ezartzeko Estatuan egin den lehen pilotoaren emaitza baloratzeko. Gaur egun, programak lau urteko iraupena du eta batera murriztuko da, urtarriletik aurrera.\nBileran SICTED proiketuaren berrikuste metodologikoaren egungo egoera ere aztertu zen,Turismoko Estatu Idazkaritzak burutzen duena eta Basquetourren partaidetza duena euskal turismo-eragileek azken aurrerapenak ezagut ditzaten eta berreikuste horretan parte hartu ahal dezaten.\nJardunaldia lehiakortasun hiru teknikarik egindako hiru kasu arrakastatsuren erakusketarekin bukatu zen, hain zuzen ere, Aitziber Larrarte, Oarsoladekoa; Ana Iturbe, Uribekoa: eta Ion Ubide, Goierrikoa.\nSICTED programaren helburua turismo-jomugen eta bidaiariaren esperientzia eta asebetetzearen kalitatea hobetzea da.\nGaur egun, Euskadin, 697 enpresek dute SICTED kalitate errekonozimendua.


Estatu Batuetako zientzialarien arabera, eguzki-ekaitzek satelite bidezko komunikazioei eragin diezaiekete datozen urteetan. | Consumer\nEstatu Batuetako zientzialarien arabera, eguzki-ekaitzek satelite bidezko komunikazioei eragin diezaiekete datozen urteetan.\n11 urteko eguzki-jardueraren ziklo berria aurrekoa baino %3 - %50 handiagoa izango da\nEstatu Batuetako zientzialariek ohartarazi dute datozen urteetan eguzki-ekaitzak ugaritzeak eragina izan dezakeela Lurreko satelite, ekipo elektroniko eta sare elektrikoen funtzionamenduan. Aditu horien arabera, Boulder hiriko Atmosferaren Ikerketarako Zentro Nazionalekoak (NCAR, ingelesezko siglak), Colorado (AEBko mendebaldea). ), eguzki-jardueraren 11 urteko ziklo berria, 2007aren amaieran edo 2008aren hasieran hasiko dena, aurrekoa baino %3 eta %50 handiagoa izango da.\nAurrekaririk gabeko teknika meteorologikoak erabiliz, zientzialariek diote zikloak talka-uhin hain indartsuak sor ditzakeela, Lurraren inguruko eremu magnetikoari eragin diezaioketenak, eta sare elektronikoetan kalteak eragin.\nRichard Behnke-k, AEBko Zientziaren Fundazio Nazionaleko (NSF) adituak, dioenez, “eguzki-erradiazioen jarduera handiagoko ziklo baten iragarpenek asaldurak adierazten dituzte komunikazioetan, sateliteen funtzionamenduan esekidurak, elektrizitate-etenak eta arrisku handiagoak astronautentzat espazioan”.\nEguzki-jarduera bortitzenak eguzki-orbanetatik hurbil gertatzen dira maiz, eta eremu magnetikoen kontzentrazioa eragiten dute. Bere baitan torlojuz lotutako goma elastiko baten antzera, Eguzkiaren eremu magnetikoak deslotu egiten dira bat-batean, eta energia kantitate izugarria askatzen dute, ikertzaileen arabera.\nekaitzak orubeak sateliteak


Balmasedako Udala - kiroldegiaren obrak hasi dira\nkiroldegiaren obrak hasi dira\nUrtarrilaren 22an kiroldegi berriaren lehenengo harria jarriko dugu.\nGure hiribilduak gauzatu beharreko egitasmorik garrantzitsuena da: izan ere, duela urte batzuetatik hona gizarteak egindako etengabeko eskaria da. Gainera, inbertsio ekonomikoa ere oso garrantzitsua izan da, esleipen-prezioa ia-ia 6,5 milioi eurokoa zen eta.\nHorretarako, beharrezkoa izango da zorpetzea. Hori dela eta, urtarrilaren 8ko Bilkuran EAJ-PNV taldearen aldeko botoez eta PSOE nahiz CLI taldeen kontrako botoez erabaki genuen BBKri mailegua eskatzea. Maileguaren baldintzak hauexek dira: 3.400.000 euroko kreditua 4 milioira handitu daitekeena, itzultzeko 15 urteko epea eta Euriborra + % 1,25eko interesak. Ondorioz, eskatutako azken kopurua 4 milioi balira, urtean gutxi gorabehera 386.000 euro ordaindu beharko genituzke (aurrekontu osoaren % 4). Eta kopuru hori gure Udalak bere gain har dezake; izan ere, azken urteotan udal kutxak onbideratu ditugu eta genuen zorra ia-ia kitatu dugu.\nHori guztia kontuan hartuta, uste dugu Udala zorpetu behar dela, ez ohiko gastu bat (nominak, argia, telefonoa, garbiketa, etab.) ordaintzeko, baizik eta gure hiribilduren etorkizunerako garrantzitsua izango den inbertsio baterako, kasu honetan, Kiroldegirako.\nCLI taldeak kiroldegi berriaren kontra bozkatu zuen esanez ez dela inbertsiorik egiteko garaia eta garrantzitsuagoa dela egun dauden igerilekuak konpontzea. EAJ-PNV taldeak, ostera, badela garaia erantzun zion; izan ere, lehentasuna zuten beste obra eta azpiegitura batzuk egin ditugu, eta Udalak egun aldeko egoera ekonomikoa du. Horrela, berriak egin arte egungo igerilekuak konpontzeko prozesua dagoeneko badago aurreikusita.\nBestalde, PSOE taldea kontra agertu zen, argudiatuz kiroldegia luxua itzela dela egungo garaietarako. Eta haiek beste kostu bat eta fase batzuk izango lituzkeen kiroldegia egingo luketela argitu ziguten. Guk erantzun genien ez dela inolako luxua gure hiribilduan kiroldegia izatea. Beharrezkoa da eta faseak izan baditu. Izan ere, bigarren fasean igerilekuetarako eraikin berria egingo da. Gainera, fase gehiago egiteak epe luzean kostua garestitzea ekarriko lukeela adierazi genien.


Gotzone Sagardui Osasun sailburuak Radio Euskadiko "Boulevard" saioan gogora ekarri du edukiera-mugak ezartzeko eskumena autonomia erkidegoena dela, eta esan du Euskadin "egun batzuk" falta direla larrialdi-egoera bertan behera utzi ahal izateko.\nGotzone Sagardui, Osasun sailburua. Argazkia: EITB Media.\nLABI instituzionala datorren asterako deituko du Iñigo Urkullu lehendakariak\nOsasun Sistema Nazionaleko Lurraldearteko Kontseiluko Osasun Publikorako Batzordeak gaur erabaki du estadioetako edukiera-murrizketak malgutzea, eta gehienezko okupazioa % 100ekoa ezarri du esparru irekietan eta % 80koa esparru itxietan. Hala ere, Gotzone Sagardui Eusko Jaurlaritzako Osasun sailburuak gogoratu du autonomia erkidegoen eskumena dela muga hori ezartzea, eta azaldu du egungo egoera epidemiologikoa kontuan hartuko dutela Euskadin edukierak ezartzeko erabakia hartzeko. "Maximo hori finkatzean, gehiago mugatzeko aukera ematen digu", aurreratu du.\nIldo horretan, LABI Zientifiko-Teknikoa egunotan bilerak egiten ari dela esan du, eta egungo egoera epidemiologikoan oinarrituta, Sagarduik ez du baztertzen Iñigo Urkullu lehendakariak bilera bat deitzea murrizketak malgutzeko (adierazpenok egin eta gutxira, Urkulluk iragarri du datorren astean bilduko direla).\nHala azaldu du Radio Euskadiko "Boulevard" saioan, BECekoa bezalako txertodromo handiak itxi aurretik. "Gaurkoa egun sinbolikoa da; aurrerapauso handia da: 12 urtetik gorako herritarren % 90ek dosi bat jaso dute, eta egun gutxi barru horiek guztiek pauta osoa izango dute", iragarri du Osasun sailburuak. Azpimarratu duenez, mugarri hori osasun publikoaren "arrakasta handia" izan da, "egoeraren eta herritarren arabera egokitzen jakin baitu".\nOsasun arloko langileei pandemiari aurre egiteko egin duten lana eskertu ostean azaldu duenez, txertaketak inflexio-puntu bat markatu du arazoari aurre egiteko orduan. Hala ere, horren hitzetan, txertaketa-gune handiak ixteak ez du esan nahi dosiak jartzeari utziko zaionik, "hala nahi duen pertsona bat badago eta dosiak eskuragarri badaude. Osakidetza txertoa jartzeko prest egongo da, edonon".\nXede-populazioaren ehuneko handia txertatuta dagoen arren, Sagarduik deitoratu egin du herritarren % 10ek oraindik lehen dosia jaso ez izana, "bereziki 20-29 urtekoek, interakzio sozial handiko taldea delako eta pandemia gelditzeko funtsezkoa delako". "Beraiengatik eta besteengatik pentsatzeko esango nieke", gaineratu du.\nNafarroako Foru Erkidegoa bezala, Euskadi osasun murrizketekin amaitzeko gertu ote dagoen galdetuta, Sagarduik azaldu du lurralde bakoitzak egoera "ezberdina" duela, eta "adierazleek uzten digutenean" izango dela gaineratu du. Zentzu horretan, trantsizio fase bat igaro ostean, egonkortze fase berri honetan egon behar dela azaldu du: "Ikusiko dugu nola egongo garen aste honetan. Horrek neurriak malgutzea ekarriko du, adierazleen arabera".


GEUrekin museoetara, Natur Zientzien museoa\nOtsaila eta Martxoan zehar, Gasteizko hainbat museotara bisita ezberdinak antolatu ditugu. Bisita hauetako aforoa oso mugatua da, beraz eman izena lehenbailehen: info@geuelkartea.eus Arabako Natur Zientzien Museora izango da bisita.\nGEUrekin museoetara, Natur Zientzien museoa Geu elkartea\nArabako Natur Zientzien Museora izango da bisita.\n'Ogitarteko ipuinak', Iñaki Carreterorekin\nJudimendiko gizarte etxeko familia liburutegia, Gasteiz | IPUIN KONTALARIA\nJan eta lo, POTOLO! Liburutegian meriendatu dezakegun gauza bakarra ipuinak dira. Nirekin meriendatu nahi? Zatoz ondo pasatzera ipuinak dastatuz. Adina: 4-8 urte.\n'Ogitarteko ipuinak', Iñaki Carreterorekin Judimendiko gizarte etxeko familia liburutegia\nJan eta lo, POTOLO! Liburutegian meriendatu dezakegun gauza bakarra ipuinak dira. Nirekin meriendatu nahi? Zatoz ondo pasatzera ipuinak dastatuz.\n'Liburutegiko sekretuak', Ane Gebararekin\nBadakizu zergatik hitz egiten den ahopeka liburutegietan? Eta gainerako lekuetan ere, badakizu zer esateko hitz egiten dugun ahopeka? Hori da! Sekretuak esateko! Liburutegietan ahopeka hitz egiten da, liburuek gordetzen dituzten sekretuak airean gera ez daitezen. Adina: 5-10 urte.\n'Liburutegiko sekretuak', Ane Gebararekin Pilarreko gizarte etxeko liburutegia\nBadakizu zergatik hitz egiten den ahopeka liburutegietan? Eta gainerako lekuetan ere, badakizu zer esateko hitz egiten dugun ahopeka? Hori da! Sekretuak esateko! Liburutegietan ahopeka hitz egiten da, liburuek gordetzen dituzten sekretuak airean gera ez daitezen.\n'Lardaska', Patricia Highsmith\nEgin ote dezake inguruan dugun jende arruntak halako basakeriarik? Zer erakarpen egon liteke horren atzean? Patricia Highsmithen thrillerrek ohi dutenez, hasieratik bertatik eleberriaren egonezin giroak harrapatuko du irakurlea, eta sakontasun psikologikoak lagunduko dio istorio ikaragarri honen bururaino, pertsonaia xelebre bezain ohikoen bitartez. Jarleku kopurua mugatua izango denez, etortzeko asmoa baduzu idatzi lehenbailehen helbide honetara: irakurlekluba@geuelkartea.eus Koordinatzailea: Iban Zaldua. Twitter: @gastIraKluba Email: irakurlekluba@geuelkartea.eus\n'Lardaska', Patricia Highsmith Ignacio Aldecoa Kultura Etxea\nOlatz Salvador, 'Aho uhal'\nOlatz Salvador musikari donostiarrak bere azken diska aurkeztuko du: 'Aho uhal'. Prezioa: 8 euro.\nOlatz Salvador, 'Aho uhal' Amurrio Antzokia\nOlatz Salvador musikari donostiarrak bere azken diska aurkeztuko du: 'Aho uhal'.\n'Bidaia frustratu baten abentura ederra'\nAiaraldeko Berbalagunek diaporama bat antolatu dute. Zazpi hilabetetan zehar hainbat herrialdetan barrena egindako bidaian jasotako esperientziak eta irakaspenak bilduko ditu erakusketak. Izen-ematea: 607 673 744 telefonoan edo aiaraldea@aek.eus helbidean\n'Bidaia frustratu baten abentura ederra' Katekesi aretoa\nAiaraldeko Berbalagunek diaporama bat antolatu dute. Zazpi hilabetetan zehar hainbat herrialdetan barrena egindako bidaian jasotako esperientziak eta irakaspenak bilduko ditu erakusketak.\nIzen-ematea: 607 673 744 telefonoan edo aiaraldea@aek.eus helbidean\nZuiako gaztetxea, Gorbeialdea Zuia | ANTZERKIA\nEszenatokian, eztarrian ahotsak dituen aktorea. Eszenatokian, azalean pertsonaiak dituen gizakia.Ongi etorriak Gizasaltsa jatetxera! Ostatu honetan edozein aurki dezakezu komunean, sukaldean edo jantokian bere istorioa konpartitzeko prest. Eguneko menuan maitasuna, gosea, erroak eta biziraupena ditugu, guztiak freskoak. Jatetxeko arduradunak bere alegiazko munduan murgilduko du publikoa odolez eta komediaz beteriko gizasaltsan. On egin!ADI: plaza-kopuru mugatua. Aldez aurretik sarrera hartu beharra dago, helbide honetan: https://entradium.com/eu/events/gizasaltsa-aitor-vinagret\n'Gizasaltsa', Aitor Vinagret Zuiako gaztetxea\nADI: plaza-kopuru mugatua. Aldez aurretik sarrera hartu beharra dago, helbide honetan:\n[MARTXOAK 3] 'Langile antolakuntza eta klase borroka'\nJudimendiko auzo elkartea, Gasteiz | HITZALDIA\n[MARTXOAK 3] 'Langile antolakuntza eta klase borroka' Judimendiko auzo elkartea\n[AGORTU DIRA SARRERAK] Bakarkako proiektu honetan Jurgi Ekiza biluztu egiten da, bere irudirik pertsonalena erakusten du. Entzulea musikan murgiltzea du helburu. Kantautore giroko tarte lasaiak eta rock estiloko momentu intentsoagoak uztartzen baditu ere, isiltasunak paper garrantzitsua jokatzen du musikariaren lan honetan.


Eragin #Plazandre txostena - Euskadiko Gazteriaren Kontseilua Eragin #Plazandre txostena - Euskadiko Gazteriaren Kontseilua\nEragin #Plazandre txostena\nPatriarkatuak emakumeak eremu pribatuan mantendu izan ditu historikoki. Zentzu honetan, emakumeek sozialki izaki pribatuak izan dira. Hori dela-eta, oraindik ere, gizonezkoak dira espazio publikoetako epizentroa. Plazagizonak alegia. Errealitate honi erreparatzeko eta emakumeek espazio publikoan dituzten parte hartzeko esperientziak biltzeko asmoz, Eragin #Plazandre txostenak ondorengo puntuak lantzen ditu:\nNola ikusten dute euren burua parte hartzerakoan?\nZerk baldintzatzen du parte-hartzea?\nKristalezko sabaia parte-hartzean.\nEta gizonek, nola egin behar lukete aldaketa?\nEkitaldian bildutakoaren arabera, emakume bakoitzak bizipen anitzak izan arren, bada denek amankomunean bizi duten prozesu bat: gizonak imitatuz sartzen dira espazio publikora. Hori dela-eta, espazio publikoetan erosoago eta ahaldunduago egoteko tresna posibleak biltzen ditu txostenak: heziketa, sentsibilizaziotik abiatuz emakumezko erreferentziak sortzea, politika publikoak garatzea, saretzea eta parte hartzeko modu berriak aitortzea\nBeste behin ere eskerrak eman nahi dizkiegu Miren Amuriza Plaza, Oihana Etxebarrieta Legrand, Maialen Gurrutxaga Uranga, Danele Sarriugarte Mochales, Zuriñe Hidalgo Alonso, Laura Chamorro Navarro, Erika Olaizola Eizmendi eta Janire Azkueta Borlaff-o lehen dinamikan liburu ‘bihurtzeagatik’ eta bigarren atalean hobekuntza proposamenk aurkitzen laguntzeagatik. Egunean egindakoaz gehiago jakin nahi baduzu, hemen duzu unean uneko jarraipena, ateratako argazkien galeria, ekitaldi amaieran grabatutako azalpena bideoa eta hedabideetara bidalitako prentsa-oharra.\nEta zuri, zer iruditu zaizu? Zein izan da zure esperientzia orain arte? Txostenean identifikatutakoarekin bat zatoz? 2019an eta hurrengo urteetan gaia jorratzen jarraitzea da gure asmoa, arazoa identifikatu ostean irtenbideak bilatu eta gizarteratzeko. Edozer gehitu nahi baduzu, ez izan zalantzarik eta idatzi berdintasuna@egk.eus edo partehartze@egk.eus helbide elektronikoetara edo deitu 944 43 61 43 / 945 22 06 01 zenbakietara


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Ikaskuntza estrategikoa\nArgitaratua: Friday, 3 July 2020, 10:45 AM\nAna Blanco Canales elkarrizketatu dute LdeLengua podcastaren 135. zenbakian. Filologia hispanikoan doktorea da eta Alcalako Unibertsitatean irakasle. Halaber, materialgilea ere bada eta espainieraren irakaskuntzari buruzko hainbat ikerketa burutu eta argitaratu ditu. Ikaskuntza estrategikoa izan du hizpide Francisco Herrerarekin izandako solasaldian.\nIkasestrategien definizioaz aritu du Ana Blanco hasieran, kontzeptu konplexua izaki hainbat baitaude; izan ere, burmuinaren jarduera eta ikaskuntza daude oinarrian. Bi definizio eman ditu, orokorragoa bata, hizkuntzen ikaskuntzaren esparrukoa bestea, klasikotzat jo daitekeen 1990ean Oxfordek egindakoa gogoratzeaz aparte. Dena den, ikuspegi desberdinek komunean dituzten ezaugarriak aipatu ditu, hala nola dimentsio anitz dutela (ez soilik kognitiboa), ikasi eta irakatsi ahal direla, malguak direla eta ez aldez aurretik ezarritako planak, transferitu ahal direla, ez direla berez egokiak edo desegokiak eta egoera zein ikaslearen izaera aintzat hartu behar direla (erreminta-kutxaren metaforaz hitz egin dute elkarrizketan), kontzienteak eta nahitakoak direla, autonomia sustatzen dutela edota ikaskuntza prozesuak hobetzea dutela xede.\nIkerkuntzen egoerari erreparatu dio ondoren. Hala, 80-90 hamarkadetan erreferentziazko lan ugari egin zen baina egoera moteldu egin da, ikerketak konplexuak direlako besteak beste, denbora luzea behar izaten baitute; ez da erraza burmuinak funtzionatzeko duen era aldatzea.\nIkasten ikastea, ikaskuntzaren autonomia, ikaskuntza estrategikoa eta gaitasun estrategikoa bezalako kontzeptuak agertu dira elkarrizketan; errealitate beraren dimentsio bezala ulertzen ditu berak. Ikasestrategiak sailkatzeko era izan da azaldu duen beste gai bat, horren inguruko adibideak emanez: Cervantes Institutuaren Curriculum Planean dagoen ikuspegia, Europako Erreferentzia Marko Bateratuan dagoena...\nHonako hau da azpimarratu duen beste ideia bat: sarritan teknika zehatzak irakasten direla (testu batean hitz gakoak aurkitzea, adibidez), baina ez daudela plan orokor batean bilduta eta, ondorioz, haiek burutzeko ez dela pentsatu behar. Horregatik, planak eraikitzen irakatsi behar dela proposatu du, helburua erdiesteko egokiak diren teknikak biltzen dituzten planak hain zuzen. Eragiketa konplexuez ari gara azken finean, pentsatzea eta erabakiak hartzea eskatzen dutenak. Helduei ere irakatsi behar zaizkiela uste du (beti ikasten da) edo zorionez aldez aurretiko ikasprozesuetan lantzeko aukera izan badute testuinguru berriei transferitzen, era kontzienteagoan lan egiteko azken finean.Estrategien eta hizkuntz trebetasunen arteko loturaz ere mintzatu da.\nIkasgelan gaitasun estrategikoa eraginkortasunez lantzeko aukera ematen duten adibide batzuk azaltzeaz gain, gaiari buruz gehiago jakiteko gomendio batzuk aipatu ditu bukatzeko; Diigo eremuan bildu dituzte proposamen horiek, L de Lenguan ohi dutenari jarraikiz.\nIñaki Murua - Fri, 3 Jul 2020, 12:16 PM\nInteresaturik dagoenarentzat, Ana Blanco Canalesek Marta Noguerolesekin batera idatzitako liburua, Las estrategias de aprendizaje de segundas lenguas, elkarrizketan aipatzen dena hain zuzen, badago HABE Liburutegian


Möngke - Wikipedia, entziklopedia askea.\n1251ko uztailaren 1a - 1259ko abuztuaren 11\n← Güyük - Kublai Khan →\nMongolen Inperioa, 1209ko urtarrilaren 11\nDiaoyu Fortress (en) , 1259ko abuztuaren 11 (50 urte)\nQutuqtai Khatun (en)\nYesuder Khatun (en)\nMöngke (mongolieraz: ᠮᠥᠩᠬᠡ / Мөнх Mönkh; txinera tradizionalez: 蒙哥; pinyinez: Ménggē; 1209ko urtarrilaren 11 –1259ko abuztuaren 11) mongolen khagana izan zen, Genghis Khan Mongolen Inperioaren sortzailearen biloba. Kumandar eta alanoen aurkako kanpainetan, Errusiako mongol inbasioan eta Europa ekialdekoan parte hartzeagatik ezaguna da.\n1248ko udan, kanpainaren amaiera goiztiarra baino lehen,Güyük hirugarren khaganen heriotzagatik Möngke Mongoliara itzuli zen. Inperioa gobernatu nahi zuten Gengis Kanen ondorengoen fakzioen aurrean, Möngkek Batu Khanen laguntzari esker irabazi zuen, eta 1251n khagan aukeratu zuten.\nMöngke, khan bezala, hegoaldeko Txinako Song dinastiaren aurkako gerrara bideratu zen. 1254an Yunnango Dali hiria konkistatu eta Indotxina inbaditu zuen, mongolek Txina iparraldetik, mendebaldetik eta hegoaldetik inbaditu ahal izan zutelarik. Hamarkadaren amaieran agintea pertsonalki hartu ondoren, iparraldeko frontean zehar gotortutako hiri asko harrapatu zituen, Txinaren konkista nabarmen erraztuz. Bere anaia Hulagu Asiako hego-mendebaldera ere bidali zuen, Mongolen Inperioa Egiptoko ateraino zabaltzeko. Bere agintaldian ez zion garrantzi handirik eman Europaren konkistari, Inperioa nahiko lanpetuta baitzegoen Txinan eta Egipton borrokan, baina Möngkek Baturekin zuen adiskidetasunak Inperioaren batasunari eutsi zion.\nGaur egungo Chongqingetik gertuko gudu batean hil zen, 1259ko abuztuaren 11n. Bere heriotzaren kausari buruzko bertsio ezberdinak daude. Batek setio batean arkulari txinatar baten geziak zaurituta hil zela dio. Beste kronikari batzuek diotenez, disenteria izurrite baten ondorioz hil zen, edo are koleraren ondorioz. Nolanahi ere, haren heriotzak Hulagu Sirian eta Egipton kanpaina bertan behera uztera behartu zuen, eta, aldi berean, Mongolen Inperioaren batasuna suntsitu zuen gerra zibila eragin zuen. Bera izan zen guduan hil zen khagan bakarra.\nBörte Urüng Tash\nJakha Gambhu Sorghaghtani Beki Bichihe\n↑ (Mongolieraz) Мөнх хаан. in: mongoltoli.mn..\nOrriaren azken aldaketa: 24 urtarrila 2022, 21:50.


Euskara, Gizartea, Kultura, 114 hitz\nBaserritik auzora, auzotik herrira, herritik hirira, hiritik estranjeriara, estranjerian itsasontzi bat hartu eta Ameriketara, zertarako?, eta han baserriaren nostalgiarekin hiltzeko. Formulak garai bateko euskal jende askoren mundualdia laburbiltzen du, kanta ezagunaren eskutik: “urruti nere menditik joan nintzen dirutu nahirik […] gelditu nintzen tristerik, bake santua galdurik. Gure kantetan oilarruraren nostalgia da nagusi”. Izango zen, ordea, nostalgietarako astirik izan ez zuenik. Baita nostalgiari uko kontzientea egin zionik ere, oilarrurari behin betiko aio esanez. Deitura ezagun asko eta hemen aspaldi galdutako beste hainbat arrasto biziak dira historia anonimo edo ez hain anonimoenak, batzuk tragikoak, kriminalak, genozidak, baina beste asko apalak, hunkigarriak, trantze txarrenetan duintasunari eusten jakin zutenenak. José Mujika Uruguayko buruzagia bisitan etorri berria dugu azkenen enbaxadore.


Donostiako Uliako Parkea, Europako Batzordearen New European Bauhaus-aren sari bat jaso du\n"Zorionak! Euskal ekimen bati New European Bauhaus saria eman diote, zehazki "berrasmatutako lekuak" kategorian, eta Donostiako ULIA Parkea saritu dute. "\n20 sariak irailaren 16an Europako Batzordeak egindako ekitaldian iragarri dituzte. "Europako Bauhaus Berriaren Sariak" hamar kategoriatan banatu dira, aurrez hautatutako hirurogei proiektuen artean (aurrehautatutako 60 proiektu horien artean euskal proiektu batzuk ere bazeuden).\nEuropako Bauhaus Berriak, Europako Batzordeko Von der Leyen presidenteak 2020ko Batasunaren egoerari buruzko hitzaldian iragarri zuenak, EBk leku, produktu eta bizimodu iraunkor eta inklusiboak sortzeko duen asmoa adierazten du. Ekimenak bizimodu berri bat sustatzen du, jasangarritasuna diseinuari egokitzen zaiona, eta, horrela, trantsizio ekologikoari bizkortzen laguntzen zaio gure ekonomiaren hainbat sektoretan, hala nola eraikuntzan, altzarian, modan eta gure gizarteetan, bai eta gure eguneroko bizitzako beste eremu batzuetan ere.\nNabarmendu behar da New European Bauhaus Europako bazkide estrategikoen artean, Europako Batzordeak lau euskal erakunde hautatu dituela: Tabakalera, Conexiones Improbables, Bilbao Metropoli 30 eta "The Languages of Energy".\nEuropako Bauhaus Berriko Sarien irabazleak (europa.eu)


Bideoak mugikorrarekin editatzeko 10 aplikaziorik onenak | Euskaltel Blog\nBideoak mugikorrarekin editatzeko 10 aplikaziorik onenak\nVlogger edo youtuber arrakastatsu bat izan nahi duzu? Txiki gelditu zaizkizu Instagram Stories, Facebook edo Snapchat, eta bideo heavyagoak behar dituzu? Bada, aukeratu bideoak editatzeko eskaintzen dizkizugun aplikazioetako bat, eta YouTuberen jaun eta jabe izango zara: grabatu, editatu, igo eta… ospea!????\nViva Videon hainbat tresna dituzu klipak mozteko eta konbinatzeko, irudi-efektuak eransteko, zure argazki estatikoak eta sekuentziak film zoragarri bihurtzeko, testua, musika, trantsizioak, iragazkiak, stickerrak eta nahi duzun guztia erantsita. Eta 200 efektu berezi baino gehiago dituzu bideoak editatzeko eta sare sozialetan partekatzeko. Androiderako eta iOSerako bertsioak ditu.\nSortu itxura profesionaleko bideoak hiru pauso erraz-errazen bidez: aukeratu zure argazki edo bideoak, erabaki zer estilo nahi duzun eta jarri audio-banda. Magistok egingo dizu gainerako guztia. Emaitza, bideo paregabe bat, zure sare sozialetan partekatzeko ezin hobea. Enpresetarako bertsio bat ere badu gainera (for Business), publizitate-bideoak, marketinekoak eta markakoak egiteko aukera ematen duena. Deskargatu Play Storen edo iTunesen.\nAplikazio erakargarri hau IOS sisteman bakarrik dago. Oso egokia da itxura zinematografikoko bideoak egiteko mugikorrean, eta hainbat gai, izenburu eta musikatako gaiekin pertsonalizatzeko. Gainerako tresna guztien mekanika erraza du, eta berariaz pentsatua dago emaitza sare sozialetan partekatzeko. Moztu, aplikatu txantiloia, doitu audioa eta partekatu.\nPhotoshopen sortzailea, Adobe, bideo-editore doako eta oso erraz erabiltzeko honen kalitatearen berme ezin hobea da. Adobe Premiere Clipek aukera ematen dizu bideoak automatikoki egiteko, bai eta aukera aurreratu osoago bat erabiltzeko ere. Arrastatu eta ordenatu klipak, moztu behar ez duzuna, doitu argia eta sartu trantsizio erakargarri batzuk, moteldu bideoa eta sinkronizatu musika. Partekatu zure piezak Twitterren, Facebooken edo YouTuben. Aplikazio honekin, Adobe Creative Clouden sinkroniza dezakezu zure bideo-proiektua, eta, gero, zure ordenagailuko Premiere Pro CCn ireki. Androiderako eta iOSerako bertsioak ditu.\nEgin zure bideoak, erraz-erraz, edonon zaudela ere. Animotorekin, nahikoa duzu zure galeriako argazkiak eta bideoak hautatzea, estilo bat eta abesti bat aukeratzea eta kreditu-tituluak jartzea. Eta eman denei zure oporren berri Facebooken, Twitterren eta beste sare sozialetan. Doakoa da aplikazioa, baina Premium bertsio bat ere badu. Androiderako eta iOSerako bertsioak ditu.\nAppleren erreferentziazko aplikazioa da, bideoak erraz eta benetan ikusgarri editatzeko. Erne ibili, Spielberg! Dena-dena du aplikazio honek: iragazkiak, izenburu bizidunak, soinu-banda… Muntatu Hollywooden estiloko trailerrak, estudioko logotipo eta guzti, edo sortu superprodukzio ikusgarriak nahi adina efekturekin: kamera geldoko time lapse efektua, kamera azkarra, irudiaren barneko irudia eta pantaila zatitua. Erabili iMovie-ren luzapena klipak argazkien aplikazioan bertan hobetzeko, eta bidali gero zure Mac-era, han bukatzeko edizio-lana. Eta, azkenik, igo zure bideoak YouTubera, Vimeora edo Facebookera. iOS sistemarako bakarrik dago (4,99 €)\nAndroiderako aplikazio esklusibo eta doakoa, funtzio interesgarri ugari dituena, hala nola nahi ez diren zatiak kentzeko aukera (baita bideoaren erdian badaude ere), beste formatu batzuetara bihurtzeko, frameak erauzteko, irudiak biratzeko eta irudi-efektu ugari aplikatzeko aukera. Dotore gelditu bazaizu, partekatu! Eskuragarri Play Storen.\nRoad movieak ere egin ditzakezu FilmoraGorekin. Doako eta erraz-erraz erabiltzeko moduko aplikazio bat da, eta hiru pausotan bideo oso berezi bat egiteko aukera emango dizu. Aukeratu argazkiak eta bideoak zure galerian edo inportatu Facebooketik edo Instagrametik; eman nahi duzun forma, sartu musika, izenburuak edo trantsizioak, eta partekatu emaitza sareetan. Funtzio profesionalak ere errazten ditu: alderantzizko erreprodukzioa, kamera geldoko eta azkarreko edizioa, klipen kopiak, jatorrizko soinua kentzeko aukera edo irudiak biratzekoa. Androiderako eta iOSerako bertsioak ditu.\nGoProk garatua, beste gailu batzuetako irudiak editatzeko balio du aplikazio honek. Zure unerik gogoangarrienak aukeratuko dizkizu; 25 estilo ditu aukeran, eta lizentziarik behar ez duten 80 abesti eskaintzen dizkizu. Deskargatu Play Storen edo iTunesen.\nAtsegin ditugu gifak, ezta? Dibertigarriak dira, denok onartzen dugu horiJ. Horregatik gomendatzen dizuegu doako aplikazio hau, bideo bateko 14 segundo hartu, iragazkiak, kolorea eta efektua erantsi, eta emaitza sare sozialetara igotzeko gai dena. Adi! Ez gehiegi erabili muturtxoak eta txakurren aurpegitxoak! Androiderako eta iOSerako bertsioak ditu.\nEz duzue aitzakiarik YouTuben abentura bila ez sartzeko. Segurua duzue arrakasta! Beraz, heldu ondo mugikorrari, dardarizorik gabe, grabatu, editatu eta partekatu zuen bideoak gureFacebook eta Twitter kontuetan, adibidez.


Hezkidetza programa aurkeztuko dute, azaroaren 13ko Berdintasuna Erein gunean | Noaua Kultur Elkartea\nHemen zaude: Hasiera » Jendartea » Hezkidetza programa aurkeztuko dute, azaroaren 13ko Berdintasuna Erein gunean\nHezkidetza programa aurkeztuko dute, azaroaren 13ko Berdintasuna Erein gunean\nBy\tnoaua\ton\t2018-11-08\tin\tJendartea\nUsurbilen berdintasunaren gaia eremu ezberdinetan nola ikusten dugun adierazi, iritzia eman, zalantzak argitu eta ekarpenak egiteko aukera izango da, tarteka egin ohi duen moduan, Berdintasuna Erein guneak datorren astearterako (azaroak 13) 17:30etan Potxoenean deitu duen batzar irekian. Oraingoan gainera, Hezkidetza programa aurkeztuko dute.\nAurkezpenerako Arremanitz kooperatibako kideak gonbidatu dituzte. Arremanitzekoek hezkidetza eta sexu aniztasuna sustatuko dituzten talde zein pertsonak prestatzen eta laguntzen dihardute. “Gure xedea sexuen aniztasuna, parekidetasuna eta tratu onak sustatzea da, plazera eta zaintzak jendartearen erdigunean jarriz”. Arremanitzek herriko ikastetxeetan lanean dihardu. Hezkidetza programa aurkeztuko dute datorren astearteko saioan. Informazio gehiago: arremanitz.eus\n“Parte hartzera gonbidatzen zaitugu”\nBerdintasuna Erein gunetik hilaren 13rako deitu duten batzarrean parte hartzera gonbidatzen dute.\n“Usurbilen berdintasunaren alde lanean jarraitzen dugu eta horregatik herritar guztien iritziak eta ikuspegiak jasotzea beharrezkoa iruditzen zaigu. Berdintasuna Erein gunean bilera bat antolatu dugu datorren astean. Alde batetik une honetan Usurbilen zer lantzen ari garen jakinarazteko eta herritarren nahiak aztertzeko eta beste alde batetik Hezkidetza programaren aurkezpena egiteko, Arremanitz taldearen eskutik. Parte hartzera gonbidatzen zaitugu eta interesa izango duen edozeini gonbidatzera animatzen zaitugu”.\nEguna: azaroak 13, asteartea.\nDeitzailea: Berdintasun Kontseilua.


Haritzak, arteak eta intxaurrondoak landatu dituzte Zuhaitz Egunean — Zumaia\nHaritzak, arteak eta intxaurrondoak landatu dituzte Zuhaitz Egunean\nOikiako eskolaren pareko belardian eta Marianton parkean zuhaixkak landatu dituzte gaur goizean. Pirritx, Porrotx eta Marimototsek oparitutako intxaurrondoa ere jarri dute, “joandako lagun eta senideak, eta horiekin pasatako une goxoak gogoratzeko”.\nZumaiako Herri Eskolako, Oikiako Eskolako eta Zumaiena ikastetxeko ikasle eta irakasleek, lorezaintza zerbitzuko kideek eta udal ordezkariek hartu dute parte aurtengo Zuhaitz Egunean. Haritzak, arteak eta intxaurrondo zuhaixkak sartu dituzte Oikiako eskolaren pareko belardian eta Marianton parkean. Arbola horien ezaugarriak ezagutzeaz gain, horiek zaintzeko egin beharrekoak jakiteko aukera izan dute haur eta gaztetxoek.\nHorrelako ekimenen bitartez ingurumenaren jasangarritasuna indartu eta bultzatzea, eta herritarrak ingurumenaren zaintzak duen garrantziaren inguruan kontzientziatu eta sentsibilizatzea ditu helburu Udalak. Halaber, Agenda 2030 programaren baitako 15. helburuaren lanketa egiteko baliatuko da ekimena. Lurreko ekosistemen bizitzari dagokio 15. helburua, eta zentzu horretan, zuhaitzek eta basoek gure bizitzetan eta ekosisteman duten garrantzia eta eragina lantzen ari dira eskoletan.\nAurtengoan, egoerak hala behartuta, Zuhaitz Egunean ikasleen ordezkari talde batek soilik parte hartu ahal izan du. Edonola ere, ikasitakoa gelakideekin lantzeko aukera izango dute partaideek.\nJoandako lagun eta senideak gogoratzeko intxaurrondoa\nZuhaitz Egunaren aitzakian, Marianton parkean Pirritx, Porrotx eta Marimototsek inauterietako ekitaldian Zumaiako herriari oparitutako intxaurrondoa ere landatu dute gaurkoan.\nIntxaurrondoa eta zuhaixkaren eremua “joandako lagun eta senideak, eta horiekin pasatako une goxoak gogoratzeko” tokia izango da. Zumaiako haurrek aukeratu zuten joan den astean zuhaixka non kokatuko zen.


Ekainaren 9tik 11ra 200 ikertzaile gazte bildu dira IKERGAZTE kongresuan, Gasteizen. Hiru egun emankor horiek eman dutena ikusi nahi baldin baduzu, sartu webgunean.\nLotura honetan aurkeztu diren komunikazioak irakurri ahal izango dituzue.\nLotura honetan medioetan agertu dena ikusi dezakezue.\nLotura hauetan Twitter eta Instagramen argitaratu duguna ikusi dezakezue.\nLotura honetan egin ditugun bideo guztiak ikusi ditzakezue.\nBizkaiko Foru Aldundiaren laguntzarekin unibertsitate-mailako euskarazko ikasmaterialak sustatzeko 3.000 euroko hiru poltsarako deia zabaldu dugu.\nProposamenak bidaltzeko epea urriaren 10ean itxiko da. Ikusi deialdiaren xehetasun guztiak.\nBeka 9.000€koa da eta Eibarko Udalak kaleratzen du UEUrekin lankidetzan. Bekaren helburua euskarazko ikerketa sustatzea da, eta Juan San Martin eibartar ikerlari eta euskalzalea omentzea. Aurtengo deialdian parte hartu nahi dutenek FILOSOFIA arloko proiekturen bat aurkeztu beharko dute.\nALDIRI. Arkitektura eta Abar eta UZTARO. Giza eta Gizarte Zientzien aldizkarien zenbaki berriak kalean daude.\nALDIRI 44: Nora goaz?\nUZTARO 117. zenbakia\nUdako Ikastaroen 49. edizioa amaitu da eta benetan emankorra izan da. Bertan gertatu denaren zatitxo bat ikusi nahi baldin baduzu:\nIrakurri eta ikusi irakasleei egin dizkiegun elkarrizketak gure blogean.\n#Ui49 traola ikusi Twitterren.\nEdo Instagrameko argazkiak.\nEta hemen bideoak.\nMaiatzaren 11n "Hizkuntza gutxituen aldeko legea Frantzian: argi izpi bat euskararentzat" hitzaldia eskaini zuen Eneritz Zabaleta zuzenbidean doktoreak Pauline Guelleren gidaritzapean. Lotura honetan entzun dezakezue bere solasaldia.\nEkainaren 9, 10 eta 11an egingo da IKERGAZTE2021 kongresua, Gasteizen. Dagoeneko zabalik dago bertan izena emateko aukera!\nAurtengo Udako Ikastaroak martxan dira eta oraindik aukera duzu ikastaro batzuetan izena emateko:\nUEUk, UPV/EHUren zentro atxikiaren bidez, euskaraz eta online eskainiko du bigarren aldiz irakaskuntza masterra 2021/22 ikasturtean. Master honek DBHko, Batxilergoko eta Lanbide Heziketako irakasle eta hizkuntzen irakasle izango direnak prestatzea du helburu espezialitate hauetan: Natur Zientziak eta Matematika; Giza eta Gizarte Zientziak eta Hizkuntza eta Literatura. Guztira, 132 plaza eskainiko ditugu.\nAurrematrikula egiteko epea zabalik egongo da maiatzaren 31ra arte. Informazio guztia eta izena emateko, HEMEN.\nMaiatzaren 11an, asteartean, "Hizkuntza gutxituen aldeko legea Frantzian: argi izpi bat euskararentzat?" online hitzaldia egingo dugu arratsaldeko 18.00etan.


"Badakigu zertan hobetu behar dugun 'play off'-ari begira" - Zarautz - Zarauzkohitza.eus\n"Badakigu zertan hobetu behar dugun 'play off'-ari begira"\nAritz Mutiozabal 2019-08-29 20:22\nEnbata trainerua hamabosgarren sailkatu da gaur arratsaldean Kontxako Banderako sailkatze estropadan.\nLehen multzoko azkena izan da irteten Zarauzko trainerua Kontxako sailkatze estropadan; 18:00etan hasi da erlojupeko proba, eta Gari Urangaren mutilak hamabigarrenak izan dira abiatzen. 21:20,29ko denborarekin gelditu dute erlojua –lehen luzea, 10:32,00 eta bigarren luzea, 10:48,28–, hamabosgarren postuan sailkatuz.\nSailkatzeari buruz, Ondarroak egin duen estropada "ikaragarria" izan dela zehaztu du ZAEko kide Gaizka Garmendiak, baita Kaikuren ezustekoa ere, Cabo kanpoan utziz. Enbataren lanari buruz, berriz, KAE 1 ligako lehen trainerua izan dela nabarmendu du, beraien mailan arituz, nahiz eta itsasoan ez diren fin-fin aritu. "Arraunketan, kanpoko aldetik ez dugu bereziki asmatu, eta play off-ari begira hortxe dugu hobetzeko puntua".\nPlay off lehian ariko diren aurkariak begiz jo dituzte gaurkoan, zer-nolako maila duten ezagutzeko aukera izan baitute. "Denboraldi hasieratik garbi geneukan gu ez ginela izango Eusko Label ligara igotzeko inolaz ere faboritoak. Ares koska bat gorago dagoela ikusi dugu, baina besteon artean lehia egongo dela uste dugu", azaldu du Garmendiak.\nGaur, Tiranek bederatzi segundo atera dizkio Enbatari, eta San Pedrok, berriz, hamalau segundo. "Tarte horiek txikitu eta gainditzeko ahalegina egin beharko dugu datozen bi asteotan. Badakigu zertan hobetu behar dugun gaurko lana. Animoak behintzat baditugu!".\nIrudietan: Enbata Kontxako sailkatze estropadan\nIntza Unanue Arruabarrena 2019 abu 29 Zarautz


Irekia Eusko Jaurlaritza - Gobierno Vasco :: EHAA xedapena 201702133\nEBAZPENA, 2017ko apirilaren 12koa, Biktimen eta Giza Eskubideen zuzendariarena, zeinaren bidez Euskal Autonomia Erkidegoan bakearen, bizikidetzaren eta giza eskubideen arloan proiektuak garatzen dituzten erakundeei eta gizarte-mugimenduei laguntzak emateko deialdia egiten baita 2017. urterako.\nHurrenkenaren zenbakia: 201702133\nHori dela-eta, aurreko ekitaldietan bezalaxe, Eusko Jaurlaritzak laguntza ekonomikoen deialdi bat sustatzen du, bakearen, elkarbizitzaren eta giza eskubideen arloan sustapen, zabalkunde eta gaikuntza proiektuak diruz laguntzeko asmoz.\n2013ko irailaren 24ko 415/2013 Dekretuak (2013ko irailaren 30eko EHAA), Euskal Autonomia Erkidegoan memoria historikoaren berreskurapena, bakea, bizikidetza eta giza eskubideak jorratzen dituzten antolakunde eta gizarte-mugimenduek helburu horrekin sustatzen dituzten proiektuetarako diru-laguntzak arautzen ditu, eta, 2.1 artikuluan ezartzen du diru-laguntza horietarako deialdia urtero egingo dela, Biktimen eta Giza Eskubideen zuzendariaren ebazpenaren bidez. Horrenbestez, 2017ko laguntzetarako deialdia egiten da.\nOrobat, 187/2013 Dekretuaren 20.3 artikuluari jarraikiz, Biktimen eta Giza Eskubideen zuzendariak egin behar du bere eskumen-arloko diru-laguntzen deialdia (Lehendakaritzaren egitura organikoa eta funtzionala ezartzen du aipatu dekretuak).\nEbazpen honen xedea da Euskal Autonomia Erkidegoko erakundeek eta gizarte-mugimenduek bakearen, elkarbizitzaren eta giza eskubideen arloan sustapen, zabalkunde eta gaikuntza proiektuak diruz laguntzeko bideratutako laguntzen 2017rako deialdia egitea, norgehiagoka-araubidearen arabera.\nDiru-laguntza jaso ahal izateko, proiektuak 2017ko ekitaldian garatu beharko dira, eta, betiere, abenduaren 31n amaituta egon beharko dute.\nDiruz lagundu ahal izango dira bakearen, elkarbizitzaren eta giza eskubideen arloarekin lotutako sustapen, zabalkunde eta gaikuntza proiektuak, 1. artikuluan adierazi gisan; honako hauek, besteak beste: kongresuak, sinposioak, jardunaldiak, mintegiak eta aldi baterako erakusketak antolatzea, ikus-entzunezko produktuak, argitalpenak, hezkuntza-proiektuak, ikerketak eta dibulgazio-kanpainak.\n1.– Diru-laguntzen programa honetara seiehun mila (600.000) euro bideratu dira, Euskal Autonomia Erkidegoko Aurrekontu Orokorretan 2017. urterako aurreikusitako partidaren kargura.\n3.– Laguntzek bete beharko dute Batzordeak 2013ko abenduaren 18an onartutako 1407/2013 (EE) Erregelamendua, minimis laguntzei Tratatuaren 107. eta 108. artikuluak aplikatzeari buruzkoa (EBEO, L 352. zk., 2013-12-24koa). Laguntza hauek minimis motako laguntzatzat jotzen dira; izan ere, pertsona fisiko edo juridiko jakin bati emandako laguntzaren guztizkoak ez du gaindituko 200.000 euroko kopurua, aurreko bi ekitaldi fiskaletakoa eta aurtengoa batuta. Muga horretatik beherako diru-laguntzek merkataritzari eragiten ez diotela eta lehiakortasuna faltsutzen ez dutela ulertzen da; horren ondorioz, ez dira sartzen Europar Batasunaren Funtzionamenduari buruzko Tratatuaren 107.1 artikuluaren aplikazio-eremuan.\n1.– Eskabidea inprimaki arautuan egin beharko da, zeina euskadi.eus egoitza elektronikoan eskuragarri baitago.\nb) Proiektua gauzatzeak eragingo duen kostuaren aurrekontua, partiden arabera banakatuta. Bertan, proiektua finantzatzeko gainerako bideak zehaztuko dira –halakorik badago–, eta, bestela, zinpeko aitorpena egin beharko da, proiektua finantzatzeko berezko nahiz kanpoko beste baliabiderik ez dagoela ziurtatzeko.\n– Mónica Hernando Porres andrea, Biktimen eta Giza Eskubideen zuzendaria, batzordeburua.\n– Lucía Torrealday Berrueco andrea, Hezkuntza Berriztatzeko zuzendaria, bokala.\n– Emilio Germán Sola Vallojera jauna, Gizarte Zerbitzuen zuzendaria, bokala.\na) Proiektuaren bideragarritasun tekniko eta ekonomikoa. 20 puntu gehienez.\nb) Erakundearen kudeaketa-gaitasuna, proiektuari dagokionez. 10 puntu gehienez.\nc) Proiektuaren aurrekontua argia eta egokia izatea. 10 puntu gehienez.\nd) Proiektuaren potentzial estrategikoa eta haren egokitasuna edo gizarte-interesa. 20 puntu gehienez.\ne) Erakunde eskatzailearen ibilbidea. 10 puntu gehienez.\nf) Genero-ikuspegiaren trataera, garatu beharreko proiektuetan. 10 puntu gehienez.\ng) Proiektua hainbat erakunderen artean gauzatzea edo beste administrazio publikoren bat ere proiektuan sartuta egotea. 10 puntu gehienez.\nh) Proiektua deialdiaren xedera zein mailatan egokitzen den. 10 puntu gehienez.\n3.– Diru-laguntza esleitzeko, eskaerak 45 puntutik gora lortu beharko du, aurreko baremoen arabera.\nBigarren ordainketa 2018an egingo da. Bertan, emandako diru-laguntzaren erabilera (hurrengo artikuluan zehazten den bezala) Biktimen eta Giza Eskubideen Zuzendaritzari justifikatu eta gero egindako likidazioaren ondoriozko zenbatekoa ordainduko da.\na) Diruz lagundutako proiektua garatzeko egindako gastuak justifikatzen dituzten jatorrizko faktura eta ordainagiriak.\nDiruz lagundutako proiektu bakoitzari dagozkion fakturak eta ordainagiriak aurkeztu behar dira, behar bezala ordenatuta eta zenbakituta, eta zerrenda batean adierazita dokumentu bakoitzean adierazitako gastua zertarako egin den. Fakturek bat etorri beharko dute Fakturatzeko betebeharrak arautzen dituen araudia onartzen duen eta Balio Erantsiaren gaineko Zergaren Erregelamendua aldatzen duen azaroaren 28ko 1496/2003 Errege Dekretuko 6. artikuluak ezartzen dituen eskakizun formalekin.\nb) Soldata-ordainagiri originalak eta Gizarte Segurantzako kotizazio-agiri ofizialak, kontratatutako lan-kontratuko langileei dagozkien gastuak justifikatzeko.\nc) Aldi baterako kolaborazio-gastuen ordainagiri originalak. Besteak beste, datu hauek adierazi behar dituzte: jasotzailearen datuak, Nortasun Agiri Nazionala, ordainketaren kontzeptua eta Pertsona Fisikoen Errentaren gaineko Zergari dagokion atxikipena. Era berean, lankidetza horiekin lortutako diru-sarreren kitapena egiteko Ogasuneko jatorrizko inprimakia aurkeztu beharko da (110 – 190 inprimakia).\nd) Programen, iragarki-kartelen, argazkien eta argitaratutako gainerako material grafiko, idatzi edo soinuzkoen aleak, eskaneatuta eta elektronikoki sinatuta.\n2.– Justifikazioak nola izapidetu jakiteko xehetasunak euskadi.eus-eko egoitza elektronikoan daude eskura.\nEbazpen honek ez du amaitzen administrazio-bidea, eta, beronen aurka, interesdunek gora jotzeko errekurtsoa aurkez dezakete Bakegintza eta Bizikidetzarako Idazkaritza Nagusian, hilabeteko epean, ebazpena Euskal Herriko Agintaritzaren Aldizkarian argitaratu eta biharamunetik aurrera zenbatzen hasita.\nProzeduraren gainean ebazpen honetan berariaz arautu gabeko guztiari dagokionez, honako hauetan xedatutakoa aplikatuko da: Administrazio Publikoen Administrazio Prozedura Erkidearen urriaren 1eko 39/2105 Legean; Euskadiko Ogasun Nagusiaren Antolarauei buruzko Legearen Testu Bateginean (azaroaren 11ko 1/1997 Legegintza Dekretuaren bidez onartuta); Diru-Laguntzen azaroaren 17ko 38/2003 Lege Orokorrean; eta Diru-laguntzen azaroaren 17ko 38/2003 Lege Orokorraren erregelamendua onartzen duen uztailaren 21eko 887/2006 Errege Dekretuan.\nEBAZPENA, 2015eko azaroaren 12koa, Biktimen eta Giza Eskubideen zuzendariarena, zeinaren bidez ebazten baita Euskal Autonomia Erkidegoan bakearen, bizikidetzaren eta giza eskubideen arloan proiektuak garatzen dituzten erakundeei eta gizarte-mugimenduei laguntzak…


Coronavirus larrialdia, Milan bezala Wuhan: Covid-19-ri aurre egiteko instalazio berriak denbora errekorrean\nAsteazkena, ekaina 3, 2020\nBy Larrialdi Live\t On Mar 13, 2020\nItalia erreakzionatzen ari da. Denek dute Covid-19 larrialdi aurrean. Eskerrik asko herrialdeko ospitale guztietan, batez ere Iparraldean, osasuna zaintzen ari diren guztiei. Coronavirus larrialdia larria da, baina Italiak ahalegin eta prestutasunari aurre egiten dio.\nCoronavirus larrialdia, Lombardiako egoera:\nLombardiak dira kaltetuenak diren eskualdeak: Sars-Cov12,839 herrialdearentzako 2 positibotasun kasu inkestatu dira herrialde osoan, horietatik 8,725 Lombardian kokatuta daude.\nMilaneko osasun-ordain moduko bat hasten da: azken orduetako erabakia, Giulio Gallera Eskualdeko Ongizate zinegotziak iragarri duenez, ekitaldiei eta ikuskizunei eskainitako eraikina, aldi baterako ospitale bihurtzea, koronavirusak eragindako gaixoak zaintzeko. gaixotasuna. Arreta intentsiboetarako ia 600 ohe erabili behar dira.\nInstalazioa sei egunetan jarriko da martxan. Hortik sortu zen Covid-19ko epizentroan Wuhan-eko txinako gobernuaren erantzunarekin izandako lotura naturala.\nCoronavirus, erantzuna erizain, gizarte langile eta medikuek igarotzen dute\nHala ere, arazo larrienetako bat osasun-arloko langileei dagokie: hamarkadako mozketek eta "optimizazioek" arriskuan jarri dute egoerari behar bezala erantzuteko aukera, eta Italiako eskualde asko erretiratutako erizainentzako kontratazio planak edo deiak prestatzen ari dira. edo beste edozein lekutan erabiltzen da.\nOspitaleen eraikin berrian 1,200 erizain hedatuko dira hainbat txandatan, baina laguntza eskaera beharrezkoa izan da beti Babes Zibil arreta eta prest dagoenarentzat, hau da, antolatzen ari dena. Praktiken eta graduatu berrien ekarpena ere ezinbestekoa da.\nCovid-19, herrialdearen erantzuna\nNori, ordea, beharrezkoa izango da maskara eta bata kopuru egokia ematea, eta hori da mahai gainean dagoen beste arazo bat. Azken hau ez ezik: langileek egindako greba espontaneoak biderkatzen ari dira italiar lantegietan, beren lana egitean behar bezala babestuta sentitzen ez direnak. Osasun gerra honetako lubakietatik milaka erizain eta Oss bizi direnetik urrun ez dagoen gaia.\nBitartean, koronavirusak munduko beste leku batzuetara iristen dira, eta gure herria begirada erneago batekin behatzen duten nazio asko daude eta, zenbait kasutan, nahikoa gutxiagorekin.\nEgoera aldatzen ari da, denak ari dira lanean: geratzen dena da ondorio positibo nahikoak ekarriko ote dituen behatzea.\nTyphoon Vongfong Filipinak ari da joaten, baina kezkak koronabirusarentzako da ...


Interneten munduko eguna gaur\nNegozioetan internet zelan erabili behar dan azaltzeko Jaurlaritzak jardunaldi bat antolatu dau. Ekonomiaren garapen eta lehiakortasun sailak SPRIren bidez antolatu dau jardunaldi hau.\nEkonomiaren garapen eta lehiakortasun sailak SPRIren bidez antolatu da...Gehiago irakurri\tinternet\tBasalan foru-soziedadeak 25 urte\n1988an sortu zan, Aitor Landa zuzendariordeak Lau Haizetara irratsaioan gogoratu dauenez. Urte guzti honeetan 3.034 laguneri emon deutse lana edo formazinoa Basalanen. Profesionalizazinoaren eta etenbako prestakuntzearen aldeko apustua egiten jarraitzen d...Gehiago irakurri\tforu aldundia, basalan\tLaura Mintegigaz berbetan\nOndarroan gaur goizean bizi izan dabena gogorra izan da Laura Mintegi EHBilduko legebiltzarkidearen arabera. Ertzaintzak ausnarketea egin beharko leuke eta aukeratu, ia nori deutson leialtasuna euskal herritarrei edo Espainiako Auzitegi Nazionalari.\nDator...Gehiago irakurri\tehbildu, mintegi\tKooperaktiboa alkartea Latinamerikan\nLatinamerikara doazan euskal gazteei laguntzeko alkartea da Kooperaktiboa. Fabio Gonzalez presidentea Lau Haizetara irratsaioan egon da goizean, alkartearen zereginetaz berbetan.\tkooperaktiboa\tFrantzisko aita santuaren lehenengo bi hilabeteak\nInaxio Arregi Vaticano Irratiko informatiboetako zuzendari ohiak esan deusku beste haize bolada bat ekarri dauela Aita Santu barriak eta aldaketa batzuk igerten dirala.\nAgintari moduan bere gain dauka eleiza osoa eta hilabete bi honeetan erabagi batzuk ha...Gehiago irakurri\tfrantzisko, aita santua\tUrte bi M 15 mogimenduak\nDatorren eguaztenean beteko dira urte bi jenteak hasarrealdia erakusteko kalera urten ebanetik. Bizkaian Bilboko Arriaga enparatzan alkartu ziran, eta domeka honetarako antolatu daben manifestazinoa be bertan amaituko da. Jesusen Bihotzetik abiatuta eging...Gehiago irakurri\tHomofobiari EZ kanpainea Bizkaian\nBizkaiko Foru Aldundiak homofobiaren kontrako ekimenak antolatu dauz. Maiatzaren 17an izango da homofobiaren kontrako nazinoarteko eguna. Hori dala eta, Aldundiak batez be gazteakaz gai horretan lan egitea erabagi dau, nerabeen artean jarrera homofoboak s...Gehiago irakurri\thomofobia\tEgun batez artzain Alluitz Naturan Abadiño, 2013-05-10\nGaztaia edo gatzatua zelan egiten dan jakin gura dozu? Ardiak artzainen modura leku batetik bestera zelan eroan ikasi nahi dozu? Alluitz mendiaren magalean dagoan baserri honetan familia edo taldeei begirako tailerrak eskaintzen dabez Urkiola Parke Natura...Gehiago irakurri\talluitz natura\tGaixotasun kardiobaskularrei buruzko astea Bilbon\nBizkaiko medikuen alkargoak antolatu dau astea bihotzeko eta odol hodietako gaixotasunei buruzko informazinoa emoteko. Faktore askok eragin leikie gaixotasun hau Imanol Iriondo neurologoaren arabera. Eguneroko ohiturek garrantzi handia dauke.\tbihotza\tMungiako Artetxe enpreseak laborategi barria inagurau dau Mungia, 2013-05-09\nUltratentsinozko laborategia da atzo inagurau dauana Artetxe enpreseak . Alberto Diez-ek zer egiten daben Artetxen esan deusku.\nlaborategia, artetxe, tentsinoa, mungia\t1 2 3 >> Amaiera\tAlbiste gehiago\tHizkuntza eskubideak bermatu arte lanean jarraituko dau Behatokiak Geroa Bairentzat murritzaileak dira Rajoyren neurriak


kritiken hemeroteka » Bidaia fisikoak, bidaia psikologikoak\n« Jelosia posesiboaz, eta ez maitasunaz | Minotauro gaurkotua »\nTurista klasea / Kattalin Miner / Susa, 2020\nMoio saiakera argitaratu eta urtebetera Turista klasea lana ekarri digu Kattalin Minerrek. Bi-biak ere LGTBIQ+ borrokaren inguruan egituratuta daudela uler daiteke, aurrekoa trans bizitzei lotua, hau preso politikoei, eta, zeharka, queer bizitzei. Era berean, aurreko lanetik desberdintzen duten hiru ezaugarri aipatu beharko banitu: borrokaren transbertsalitatea, bidaiaren metafora eta gorputzaren anbibalentzia lirateke.\nBidaia. Idazle hernaniarraren fikziozko pertsonaia izan daitekeenak kontatzen du istorioa, lehen pertsonan, eta Parisen kartzelatua duen laguna bisitatzera egindako joan-etorrien berri ematen du. Izenburuak, beraz, lekualdatzeari egiten dio erreferentzia; eta, testu honen irakurleak dagoeneko antzemango duenez, paradoxa bilakatzen da eleberriaren edukiaren eta izenburuaren arteko harremana, narratzaileak, turista klasean bidaiatzen badu ere, turismoarekin inolako zerikusirik ez duen helburuz egiten baitu. Kontrapuntu gisa ageriko dira protagonistak treneko gainerako bidaideekin bizitako pasarteak. Begi ironikoz, pasarte ustez kostunbristak salbuespeneko egoeran egindako bidaiarekin alderatzen ditu Minerrek; horrela, oporretarako bidaian doan neskato adoleszenteak gurasoen kontra jaulkitzen dituen ozarkeriak narratzaileak unean sistema politiko-kartzelarioarekiko dituen pentsakizunen pareko ulertu daitezke. Baina-ren bat jartzearren, agian pixka bat bortxatua gertatzen da pasarte arin horien agerpena diskurtso politiko sendoa duen lanean.\nTransbertsalitatea. Bidaiaren kontakizun lazgarriarekiko kontraposizioan, Parisen izandako bizipenek goxatuko dute narratzailearen esperientzia. Izan ere, bertan, Hego Ameriketatik emigratuta Frantziako hiriburuan bizi den queer talde bat ezagutuko du protagonistak; hainbeste ezagutu, ezen haien etxea ezinbesteko bisita bilakatuko baita kartzelara egindako bidaia bakoitzean. Horien eskutik agertuko dira borroken transbertsalitatea justifikatzen duten pasarteak; europar-zuri-dirudunak, egunerokoan hautematen ez dituen zapalkuntzak ezagutuko baititu bertatik bertara.\nGorputza. Lagun queer-ek gizartearen kontrol biopolitikoari aurre egiteagatik jasango dute bortxa, baina baita Minerren bikote fikzionalak ere, emakumearen gorputzean sufrituko du bortizkeria, Parisko kaleetan paseoan dabilela. Kartzelako lagunak ere, era berean, gorputzaren mugimendu askatasuna mugatua izango du kartzela barnean. Bestalde, gorputzekiko bortxa hori izango da lagun guztiak halabeharrez elkartuko dituena.\nEsango nuke begiratu batean testu sinplea dirudiela, apaindura gehiegirik gabeko idazketan emandakoa eta irakurleari zuzen helarazten diona mezu nagusia, baina, irakurketan pixka bat sakontzean, zapalkuntza ugariak gurutzatzen asmatzeko egileak egin beharreko diskurtsoaren ariketa konplexuak testua aberasten du.


EV kargatzeko konektore mota desberdinak\nArrazoi ugari dago gasolinaz funtzionatzen duen auto batetik elektrizitatearekin batera aldatzea pentsatzeko.Ibilgailu elektrikoak isilagoak dira, funtzionamendu kostu txikiagoak dituzte eta askoz isurketa gutxiago sortzen dituzte gurpilean. Auto elektriko eta plug-in guztiak ez dira berdinak sortzen, ordea. EV kargatzeko konektorea edo entxufe mota estandarra geografiaren eta modeloen artean aldatzen da bereziki.\nNola jakin nire ibilgailu elektrikoa zein plugin erabiltzen ari den?\nIkasteak asko dirudien arren, oso erraza da benetan. Auto elektriko guztiek beren merkatuetan estandarra den konektorea erabiltzen dute 1. eta 2. maila kargatzeko, Ipar Amerika, Europa, Txina, Japonia, etab. Tesla izan zen salbuespen bakarra, baina bere auto guztiek egokitzaile kablea dute. merkatuko estandarra bultzatu. Tesla 1. edo 2. mailako kargatzeko estazioak Tesla ez diren ibilgailu elektrikoek ere erabil ditzakete, baina hirugarren saltzaile bati eros dakiokeen egokitzaile bat erabili behar dute. DC kargatze bizkorrerako Tesla Supercharger estazioen sare jabeduna da, Tesla ibilgailuek bakarrik erabil dezaketena; egokitzaileek ez dute funtzionatuko estazio horietan autentifikazio prozesua dagoelako. Nissan eta Mitsubishi autoek Japoniako CHAdeMO estandarra erabiltzen dute, eta ia beste ibilgailu elektriko guztiek CCS kargatzeko estandarra erabiltzen dute.\nIpar Amerikako 1 motako EV entxufeak\n1. motako EV socket-a\nEuropako Arauak IEC62196-2 2 motako EV konektoreak\n2. motako sarrera hargunea\n2. motako konektoreak "Mennekes" konektoreak deitu ohi dira, diseinua asmatu zuen fabrikatzaile alemaniarraren ondoren. 7 pineko entxufea dute. EBk 2. motako konektoreak gomendatzen ditu eta batzuetan IEC 62196-2 estandar ofizialak aipatzen ditu.\nEuropan EV kargatzeko konektore motak Ipar Amerikakoen antzekoak dira, baina pare bat desberdintasun daude. Lehenik eta behin, etxeko elektrizitate estandarra 230 voltekoa da, Ipar Amerikan erabilitakoaren ia bikoitza. Hori dela eta, Europan ez dago "1. maila" kobratzen. Bigarrenik, J1772 konektorearen ordez, IEC 62196 motako 2 konektorea, normalean menek izenez ezagutzen dena, fabrikatzaile guztiek Europan Tesla izan ezik erabiltzen duten estandarra da.\nHala ere, Tesla-k duela gutxi aldatu du Model 3 bere jabedun konektoretik 2 motako konektorera. Europan saltzen diren Tesla Model S eta X ereduko ibilgailuek Tesla konektorea erabiltzen jarraitzen dute, baina espekulazioa da beraiek ere azkenean 2 motako konektorera pasako direla.\nCCS konbinazio 1 konektorea\nCCS Combo 1 sarrerako hargunea\nCCS Combo 2 konektorea\nCCS Combo 2 sarrerako hargunea\nCCS karga konbinatuko sistema da.\nKargatze Sistema Konbinatuak (CCS) Combo 1 (CCS1) eta Combo 2 (CCS2) kargagailuak estaltzen ditu.\n2010eko hamarkadaren amaieratik aurrera, hurrengo belaunaldiko kargagailuek Type1 / Type 2 kargagailuak DC korronte konektore lodi batekin konbinatu zituzten CCS 1 (Ipar Amerika) eta CCS 2 sortzeko.\nKonbinazio konektoreak esan nahi du autoa moldagarria dela, goiko erdiko konektorearen bidez karga alternatiboa har dezakeela edo konekzio konbinatuaren 2 piezen bidez karga korrontea egin dezakeela. Adibidez, zure autoan CCS Combo 2 entxufea baduzu eta nahi baduzu kargatu CA etxean, besterik gabe, konektatu besterik ez duzu 2 motako entxufe normala goiko erdian. Konektorearen beheko DC zatiak hutsik jarraitzen du.\nEuropan, DC kargatze azkarra Ipar Amerikan bezalakoa da, non CCS da ia fabrikatzaile guztiek erabiltzen duten estandarra, Nissan eta Mitsubishi izan ezik. Europan CCS sistemak 2 motako konektorea konbinatzen du Irekamerikako J1772 konektorea bezalako karga azkarrerako karga-pinekin, beraz, CCS ere deitzen zaion bitartean, konektore desberdina da. Tesla 3 modeloak Europako CCS konektorea erabiltzen du orain.\nJaponiako CHAdeMO konektorea eta CHAdeMO sarrerako socket estandarra\nCHAdeMO: TEPCO japoniar utilitateak CHAdeMo garatu zuen. Japoniako estandar ofiziala da eta ia DC Japoniako kargagailu azkar guztiek CHAdeMO konektorea erabiltzen dute. Ipar Amerikan desberdina da, gaur egun Nissan eta Mitsubishi baitira CHAdeMO konektorea erabiltzen duten ibilgailu elektrikoak saltzen dituzten fabrikatzaile bakarrak. CHAdeMO EV kargatzeko konektore mota erabiltzen duten ibilgailu elektriko bakarrak Nissan LEAF eta Mitsubishi Outlander PHEV dira. Kiak CHAdeMO utzi zuen 2018an eta orain CCS eskaintzen du. CHAdeMO konektoreak ez dute konektorearen zati bat J1772 sarrerarekin partekatzen, CCS sistemarekin alderatuta, beraz, ChadeMO sarrera gehigarria behar dute autoan Horrek karga ataka handiagoa behar du.\nTesla Supercharger EV konektorea eta Tesla EV socket-a\nTesla: Tesla-k 1., 2. eta DC karga azkarreko konektoreak erabiltzen ditu. Tentsio guztia onartzen duen Tesla konektore jabeduna da, beraz, gainerako estandarrek eskatzen duten moduan, ez dago beste konektorerik eduki behar DC karga azkarrerako. Tesla ibilgailuek bakarrik erabil ditzakete DC kargagailu azkarrak, Superchargers izenekoak. Teslak geltoki hauek instalatu eta mantentzen ditu, eta Teslako bezeroen erabilera esklusiborako dira. Egokitzaile kablearekin ere, ezingo litzateke tesla ez den EV bat kargatu Tesla Supercharger geltokian. Hori gertatzen da ibilgailua Tesla gisa identifikatzen duen autentifikazio prozesu bat dagoelako, energiara sartzeko baimena eman aurretik. Superkargagailu baten bidez Tesla Model S modeloa kargatzeak 170 kilometroko autonomia gehi dezake 30 minututan. Baina Tesla Supercharger-en V3 bertsioak 120 kilowatt inguru eta 200 kW arteko potentzia handitzen du. Superkargagailu berri eta hobetuak, 2019an abian jarri eta zabaltzen jarraitzen dutenak,% 25 bizkortzen dute. Jakina, autonomia eta kargatzea faktore askoren mende daude (autoaren bateriaren edukieratik hasi eta kargagailuaren karga abiadurara arte), beraz, "zure kilometrajea aldatu egin daiteke".\nTxina GB / T EV kargatzeko konektorea\nTxina GB / T DC konektorea\nTxina DC GB / T sarrerako hargunea\nTxina da ibilgailu elektrikoen merkaturik handiena, alde handiz.\nBere karga sistema propioa garatu dute, Guobiao estandarrek ofizialki aipatzen dutena: GB / T 20234.2 eta GB / T 20234.3.\nGB / T 20234.2 karga alternatiboa kargatzen du (monofasikoa soilik). Entxufeak eta entxufeak 2. motako itxura dute, baina pinak eta hartzaileak alderantzikatuta daude.\nGB / T 20234.3-k DC karga azkarraren funtzionamendua definitzen du. Nazio osoko DC kargatze sistema bakarra dago Txinan, CHAdeMO, CCS, Tesla-k, etab. Bezalako lehian dauden sistemak beste herrialde batzuetan aurkitu beharrean.\nInteresgarria da Japoniako CHAdeMO Elkartea eta China Electricity Council (GB / T kontrolatzen dituena) elkarrekin ari dira ChaoJi izenarekin ezagutzen den DC sistema azkar berri batean. 2020ko apirilean, CHAdeMO 3.0 izeneko azken protokoloak iragarri zituzten. Horrek 500 kW baino gehiagoko karga ahalbidetuko du (600 amperen muga) eta noranzko biko karga ere emango du.Txina ibilgailu elektrikoen kontsumitzaile handiena dela kontuan hartuta eta litekeena dela eskualdeetako herrialde asko sartzea seguruenik India barne, CHAdeMO 3.0 / ChaoJi ekimenak CCS deuseztatu dezake denboran zehar kargatzeko indar nagusia.


TXOMIN AGIRRE: “AUÑEMENDIKO LOREA” | elinberri\n2021. urriak 11 Eleberrien kutxa - Erlantz Urtasun Antzano\n“Gertaera zarren albistarik euki nai badozu, neure irakurle euskaldun biotzeko; len-lenagoko emakume gozo maitagarri bat ezagutu nai badozu, zatoz neugaz batera Frantziaruntz; Auñemendi tantaiak igaro daiguzan biok, euskal etxe baten barruan sartu gaitezan (atseden bat egiten bakarrik, zerren gero asko ibilli bearko dogun), eta gauza bene-benetan ikasgarriak ikasten saiatu gaitezan. Baiña nekatuten bazara, eta bide luzeetan ibilteko gogorik ez badaukazu, zagoz geldi-geldirik zeure tokian: zeure gelatik urten baga bear dan guztia ikusiko dozu. Irudimen azkarraren ego zoliak zabaldu ditut, adimenaren argi zerbait erakuslea isioturik daukat, eta emendik prantzez anaien errietaraiñoko osterea berealaxe egingo dot, ango barri guztiak zuri ekartearren.“.


Hasiera » Azken albisteak » Gonbidatu-postua » Alkoholaren mendekoentzako etxeko desintoxikazioa\nZalantzarik gabe, bizitza hondatu eta plan guztiak suntsitzen dituen menpekotasuna gainditu beharra dago. Hala ere, batzuetan, oso zaila da klinikan egotea ezezagunekin familia eta etxeko girotik urrun. Zorionez, errehabilitazio programa bat dago, familiaren laguntza eta laguntza profesionala indartzen dituena.\nMenpekotasunaren aurkako borrokan, etxeko desintoxikazioa aukera bat da askorentzat.\nHori posible da etxeko alkohol desintoxikazio sistemen bidez. Horrek agindutako botikak eta klinikako espezialistekin telefonoz kontsultatzen ditu.\nMediku orokorrak, terapeutak eta erizainak 24 / 7an daude eskuragarri orientazioa, aurrerapena, gomendioa edo laguntza batzuk emateko.\nAukeraketa alkohol desintoxikazioa etxean aukera ezin hobea da mendekotasun baten aurka borrokatzeko, bizitza sozialetik erortzea saihestuz.\nHome Detox Programaren berezitasunak\nKontuan hartu behar da etxeko errehabilitazioa ez dela egokia gaixo guztientzat. Errehabilitazioa hasi aurretik, espezialistek inkesta bat egin behar dute, azterketa egiaztatu eta egoera orokorrean ebaluatu behar dute.\nOrduan bakarrik, adituek menpekotasuna larri gisa definitzen ez badute, posible da etxeko desintoxikazioa ematea.\nErresuma Batuko Serenityko errehabilitazio klinika onenetako bat ( https://www.rehabclinic.org.uk/locations/drug-alcohol-rehab-clinic-london/ ) alkoholaren birgaitze mota biak eskaintzen ditu: ospitaleratzea eta anbulatorioa (etxeko desintoxikazioa).\nSerenity Addiction Centers-ek alkohola desintoxikatzeko sistema darama, besteak beste, agindutako botikak hartzea eta klinikako espezialistekin telefonoz kontsultatzea.\nEz pentsa etxean gaixoa bakarrik geratzen denik. Serenity adituak, hala nola, mediku sendagileak, terapeutak eta erizainak, 24/7 eskuragarri daude orientazioa, aurrerapena, gomendioa edo laguntza batzuk emateko. Gainera, programaren etapa guztiak kontrolatzen dituzte eta aurrerapenen jarraipena egiten dute.\nZergatik aukeratu behar zenuke Serenity Anbulatorioko Programa\nSerenity etxea desintoxikatzeko errehabilitazioaren abantailak:\nTelefono bidezko kontsultak eta terapia saioak\nElikadura eta dieta planak\nAlkoholaren menpekotasuneko aditu onenen master classetarako sarbidea\nAbstentziorako sintomak kudeatzeko drogak\nGainera, kontuan hartu etxean birgaitzea ospitaleratzea baino merkeagoa dela.\nJakina, etxeko desintoxikazioak gaixoaren independentzia eta erantzukizun maila oso altua suposatzen du. Norberaren kontzientziaren inguruko zalantzak izanez gero, arrazoizkoa da ospitaleratutako errehabilitazioarekin hastea eta gero urruneko tratamenduetara joatea.


Streamingaren iraultza geldiezina - Deia\nStreamingaren iraultza geldiezina\nAurtengo leloarekin, 'Stream IT', Euskal Encounterrek streamingaren alde egindako apustua adierazi nahi izan du\ndeia.eus 09.02.2020 | 10:49\nBILBO. Streamingaren hazkundea izugarria da. Datu orokorrak kontuan hartuta, 3.000 milioi streaming-aplikazio monitorizatzen dituen Convisa informearen arabera, edukien kontsumoa bikoiztu egin da azken urtean eta, egun, 10.000 milioi ordu baino gehiago igortzen dira urtean streaming bidez.\nGainera, eduki hornitzaile guztiek hobetu dituzte euren ikusle datuak. Honela, eduki mota ezberdinak igortzen dituen baina bideo-joko partiden nahiz eSports txapelketen zabalpenean liderra den Twitch plataformak %35eko gorakada izan du 2019ko lehen hiruhilean eta erabiltzaileek 2.700 milioi ordu eduki ikusi dituzte denbora tarte horretan. Azken urtean, plataforma horretan dirua irabazten duten pertsonen kopurua %223 igo da, plataformak dituen 27.000 streamer bazkideei (bideo-joko batera jolastu edo joko bat komentatzen eta zuzenean igortzen duten pertsonak) eta 150.000 streamer afiliatuei esker, eta egunero dituen 15 milioi ikusleengatik ere.\nOmnis Club streaming edukiak hornitzeaz arduratzen den enpresaren sortzailea den Alex "Alxshow" Robleñok bere negozioak duen errentagarritasuna "industria honek duen garapen mailaren erakusle" dela dio. Nahiz eta egindako edukiak orokorrean "aisialdi eta denbora pasarako" izaten diren, streamingak ireki dituen lan eta negozio aukerak handiak dira.\nStreamerrak euren edukiarekin etekin ekonomikoa ateratzeko duten bideetako bat euren produktuak ezagutarazi eta saldu nahi dituzten marken publizitatea egitea da. Robleñok enpresentzako aukera oso erakargarria dela uste du: "Badago gizarte-estratu bat zeinak ez duen ez prentsa ez telebista kontsumitzen. Beraz, oso zaila da talde horri publizitatea euskarri tradizionalen bitartez helaraztea. Streamerrak publiko honengana iritsi daitezke". Hori dela eta, 16-34 urte bitarteko kontsumitzaileei interesatu diezaieketen produktuetan publizitatea egiteko leku aproposa da hau.\nEduki sortzaile profesionalez gain, badaude hobby moduan eta ongi pasatzeko bideoak sortzen dituzten streamerrak ere. Hau da Carmen Rosado Morenoren kasua, ohiko profiletik urruntzen den berrogei urtetik gorako streamerra. Bai adina eta baita egiten duen edukiagatik ere da desberdina. Izan ere, zuzeneko bideoetan kuzinatzen erakusten du, modu dibertigarrian. Rosadok modu atseginean igortzen du bere eduki konkretua, eta hori da, hain zuzen, jarraitzaileen demanda nagusietako bat.\nStreamer talde batekin etorri da Robleño Euskal Encounterrera. Talde honetako da Carmen Rosario. Taldeak arratsaldean hartuko du parte Omniscon sari-banaketan. Bertan, online bozketa baten ostean, Estatuko streamer nagusietako batzuen lana aintzat hartuko da. Beste alde batetik, atzo ospatu zen GameguneTV-ren saio berria Opengunen. Saioan, bideo-jokoen munduko gaurkotasuna aztertu zen, eta bertatik nahiz online jarraitzeko aukera izan zuten ikusleek, atzo eta gaur ospatu diren Gamegune bideo-joko txapelketako partidak bezala.


Bariozko izar - Wikipedia, entziklopedia askea.\nBariozko izarrak G eta K espektro motako izar erraldoiak dira. Izar hauen espektroek neutroi harrapaketako s prozesuaren bidez sortutako elementu gehiegi eta 455,4 nanometroko uhin luzeran Ba+ eta Ba2+ ionizatutako barioaren presentzia erakusten dute. Bariozko izarrek karbonoaren espektro ezaugarriak areagotuta ere aurkezten dituzte, CH, CN eta CN2 molekulen espektro lerroak. Mota honetako izarrak William Bidelmanek eta Philip Keenanek ezagutu eta antolatu zituzten.\nMota honetako izarren abiadura erradialen azterketak, barioko izar guztiak izar bitarrak direla pentsarazten du. International Ultraviolet Explorerrarekin ultramorean eginiko behaketek nano zuriak detektatu dituzte bariozko izar batzuen lagun bezala.\nBariozko izarrak sistema bitar batean masa transferentzia baten ondorio direla pentsatzen da. Transferentzia hori egungo izar erraldoia oraindik sekuentzia nagusiko izar bat zenean gertatu zen. Bere laguna, masa eman ziona, adar asintotiko erraldoiko karbonozko izar bat zen, bere barnean karbonoa eta s prozesuko elementuak sortu zituena. Produktu hauek, fusio nuklearraren ondorio, konbekzio bidez erraldoiaren azalera eramanak izan ziren. Material honen zati batek sekuentzia nagusiko izarraren azala kutsatu zuen masa eman zuenak bere eboluzioaren amaieran masa galdu zuenean, ondoren nano zuri bihurtuz. Orain, sistema transferentzia masa gertatu ondorengo zehaztu gabeko denbora baten ondoren ikusten dugu, masa eman zuen izarra detektatzeko zaila den nano zuri bihurtu denean eta kutsatutako izarrak, era berean, erraldoi gorri bihurtu arte eboluzionatu duenean.\nBere eboluzioan zehar bariozko izar bat G eta K arteko espektro motetako izarrentzako ezarritako muga baino handi eta hotzagoa izan daiteke. Kasu honetan, izarra M espektro motakoa den arren, s prozesuko elementu gehiegi izateak, konposaketa aldatu bat izatea eragin dezake espektro berezitasun bezala. Izarraren azaleko tenperatura M espektro motakoa den bitartean, izarrak zirkonio oxidozko (ZrO) xurgaketa lerroak erakus ditzake, s prozesuan sortutako elementuetako bat. Hau gertatzen denean, izarra S motako izar bezala sailkatzen da.\nEra berean, CH izarrak antzeko orbita parametru, espektro berezitasun eta eboluzio egoeran dauden II populazioko izarrak dira. Uste denez, bariozko izarren antzekoak izan daitezke baina zaharragoak eta metaletan urriagoak.\nHistorikoki, bariozko izarrek enigma bat planteatzen zuten; izar eboluzioaren teoria estandarraren barnean, G eta K motako erraldoiek ez dute euren azaletan detektatutako karbonoa eta s prozesuko beste elementu batzuk sintetizatzeko haina masa. Izar hauek izar bitarrak direla aurkitu izanak arazoa konpontzen du, espektro berezitasunen jatorria aipaturiko elementuak sortzeko haina masa duen izar lagun batetan jartzen duen heinean. Uste denez, masa transferentziaren gertaera oso laburra da izar bitarraren bizitza denboraren eskalan. Hipotesi honek sekuentzia nagusiko bariozko izarren existentzia aurresaten du, eta ezaugarri hauek dituen izar bat behintzat ezagutzen da: HR 107.\nEreduzko bariozko izarrak ζ Capricorni, HR 774 eta HR 4474 dira. Beste bariozko izar ezagunago batzuk Alfard (α Hydrae), Gacrux (γ Crucis) eta Atria (α Triangulis Australis) dira.


Ausarta izan behar da negar egiteko. Behintzat publiko aurrean negar egiteko. Hori egiten duen pieza baten aurrean zapata zola bezalakoa izan behar da ez hunkitzeko. Nahiz eta gertatzen ari dena ez izan ulerterraza edo gustukoa.\nArgazkia: Ander Merino\nPlazer estetikoa erabat kamustuta mugitzen gara areto batetik bestera. Hunkitzea bilatzen dugu atsegintasunari esker. Melodia on bat, mugimendu polit bat. Arkitektura guztietan edertasuna topa daiteke. Sobietarrek bazekiten eta DAPAkoek ere badakite, Bidebieta eta Pasaiako arkitektura mirestean.\nBrutalismoaren garaiak noiz itzuliko zain egon gabe, esperimentu zintzoetan erosotasuna topatzea ez da zaila egiten. Esan nahi dut, batzuetan bada esperimentalismoa oso testuinguru pertsonalean proposatzen duenik, eta askotan kontzeptualegia da edo (eta) hotzegia. Baina zer ukitzen duen interesatzen zaigu. Hau? [burua seinalatuz] Edo hau? [bihotza seinalatuz]. Bitako bat, gutxienez.\nManu Gaignek eta Jone Amezagak sortutako Zerbait. Noizbait. Nonbait piezan biak ala biak ukitu dituzte. Dantza musikatua ikustekoak ginen, baina bestelako proposamen batekin egin dugu topo. Instrumenturik gabeko musika, koreografiarik gabeko dantza, gidoirik gabeko antzerkia.\nZerbait. Noizbait. Nonbait\nNoN: Donostiako Tabakalera\nErrenteriako Niessen aretoko urriko emanaldian, gorputzarekin musika egiten hasi dira, reverse gisako efektua gehituz eta atzekoz aurrera planteatuz. Gong batera hurbildu da Gaigne, baina ez du esperotako eran jo. Egurra ukitu du, eta ertzak, eta haztatzeari utzi dio, erritmoa mantenduz beti ere. Ez jotzea ere jotzea delako.\nPerkusioak etetean oihu egiten du Jonek. Buru gaixotasunek hiriarekin duten lotura oinarri, Ruidismoa delako mugimendutik edanaz bozinak eta kotxeak eta txoriak nahastu dituzte. Eta lurra mikrofonoz bete oinen delay-arekin jolasteko. Eta aretoko ateak ireki kanpoko soinuekin elkarrekintza egiteko. Edo sartu ez den norbaiti gonbita egiteko. Edo atera ez den norbaiti.\nUtzi dute eszenatokia minutu pare batez. Eta nik uste nuen oraindik piezak jarraitzen zuela, emozioak kudeatu, pentsatu, sentitu bitartean. Hutsaren garrantzia, hark zioen bezala. Eta gogoeta horien artean bukatu da. Amezagaren negar zotinak eserlekuen alboan entzuten zirela.\nEsperimentalismoa esperientzietara eramaten jakitea da arteari eskatu dakiokeen gauza ederrenetako bat. Intimitateez hitz egiteaz gain, mugetara eramatea sentsazioak eta emozioak. Mugetan topatzen diren ideiak ederragoak direlako. Gaignek eta Amezagak egindako lehen lan honek etorkizuna du muga bakar. Hurrengo saioa hilaren 24an egingo dute Donostiako Tabakaleran. Ez da berdina izango, baina ziur ez zarela damutuko. Zabalik hartzen baduzu.\nKanal hauetan artxibatua: Dantza | Antzerkia | Musika


Euskal sortzaileen mugikortasuna sustatzeko dirulaguntzak: musika (2020) - Eusko Jaurlaritza - Euskadi.eus\nEuskal sortzaileen mugikortasuna sustatzeko dirulaguntzak: musika (2020)\nHonakoa hartuko da musika biratzat: euskararen eremu geografikotik kanpo 2020 urtean, gutxienez 5 kontzertu jotzea 3 hiri desberdinetan.\n-Diruz lagunduko den musika taldeak prestigioduna izan behar du eta gutxienez 5 urteko ibilbide profesionala izango du. Talde berriak ere izan ahalko dira baldin eta aurrez aipaturiko baldintzak betetzen dituzten musikariz osaturik badaude.\n- Kontzertua emango den musika azoka, jaialdi, edo gertakizunak prestigioduna eta nazioartean oihartzun zabalekoa izan behar du.\n- Dirulaguntzaren eskatzaileak kontratatzailearen gonbidepen-gutun sinatua (musika taldearen kontratazio-baldintzak zehazten dituena) edo kontratua aurkeztu beharko du eskabidearekin batera.\n- Kontratatzaileak diruz lagunduko den kontzertuaren kostuaren %20 hartuko du gutxienez bere gain.\nKalean kontraturik gabe eta antzeko egoeretan egiten diren emanaldietarako\nKatxetik edo takillarik trukean jaso gabe egiten diren emanaldietarako.\n-115.000 euro musika biretarako.\n-15.000 euro kontzertu berezietarako.\nEskatzailaren ibilbide profesionala %15 arte\nWeb-orri, sare sozial, eta gainontzeko euskarri digitaletan euskarazko eta ingelesezko bertsioa izatea 5 puntu\nEmakumearen parte-hartzea proiektuan edo proiektuak gai edo eduki aldetik berdintasunaren alde egiten duen ekarpena.\nBalorazioan lor daitezkeen puntuen %50 lortzen ez duten proiektuak ez dute dirulaguntzarik jasoko.\nDagokion jaialdi edo jardueran parte hartzekoak: joan-etorria, materialaren garraioa, ostatua eta dietak.\nGastu amortizagarririk ez da diruz lagunduko.\n- Aurkeztutako aurrekontuaren % 20 onartuko da gehienez ere promozio eta kudeaketa kontzeptuetan.\nEspainian, ostaturako hirurogeita hamabost (75) euro, eta dieta-kontzeptuko berrogei (40) euro.\nEstatutik kanpora, ostaturako ehun eta hogei euro(120), eta dieta kontzeptuko hirurogei euro (60).\nOndorengo dietak onartuko dira: emanaldi egunetakoak, eta joan-etorrietako beste egun bat. Astebeteko dietak onartuko dira gehienez ere. Eskaerako aurrekontuan, dieta kontzeptuan eskatzen den kopurua ez da gastu lagungarrien % 50 baino gehiagokoa izango, ez eta 2.000 euro baino handiagoa ere.\n2. Musika jardueren kasuan diru kopuruak:\nEskatzaileek nahi beste eskabide aurkez ditzakete. Halere, musika talde bakoitzeko bira bakarra eta kontzertu berezi bakarra hartu ahal izango da kontuan, eta jasotako dirulaguntza guztien batura ez da inoiz izango ondoko kopuruak baino handiagoa:\n5.000 km-tik haragoko tokietarako: sei mila (6.000) euro.\n· 115.000 euro musika biretarako.\n% 25 jarduera amaitu, justifikazioa egin eta 2021eko otsailaren 28rako beranduenez ere.


Nolako eroslea zara? | El Diario Vasco\nNolako eroslea zara?\nBost taldetan banatu dituzte internet bidezko erosketak egiten dituzten kontsumitzaileak\nM. IMAZ Miércoles, 2 noviembre 2016, 18:18\nINE Espainiako estatistika instutuaren arabera, EAEko biztanleak dira estatuan internet bidez gehien erosten duten herritarrak. Erdiek baino gehiagok, %57k, zehazki, erosten dute noizean behin online. Oso gertu daude nafarrak (%55) eta kataluniarrak (%,55,7). Batez ere bidaiak, oporretarako egonaldiak, arropa eta ikuskizunetarako txartelak erosi zituzten EAEko biztanleak 2015ean, eta batez beste 1.312 euro gastatu zituzten.\nZenbaki handiek eta batez bestekoek eragin berdintzailea badute ere, kontsumitzaile denek ez zuten portaera bera izan erosketak egiterakoan, adituek bost multzotan sailkatu baitituzte e-kontsumitzaileak. Esan daiteke kopuruari dagokionez nahiko orekatuta daudela bost taldeak. Ugarienak kontsumitzaile praktikoak dira, noizbehinkako kontsumitzaileekin berdinduta. Kontsumitzaile praktikotzat jo daitezke erosleen %22. Mota horretako bezeroak maiz erabiltzen du internet erosketak egiteko, eta erraztasuna lehenesten du batik bat. Horregatik estimatzen ditu bereziki nabigazio errazeko web guneak, urrats gutxitan burutu daitezkeen erosketa-prozesuak, tutorialak eta gomendioak. Eduki anitzeko guneetara jotzen du gehienbat, kultur produktuak saltzen dituztenetara nagusiki. Hamarretik zazpik deskontu sistemaren bat baliatu dute, ohiko erabiltzaileak izanik ondo ezagutzen baitituzte sistema horiek.\nOso zabala da, halaber, informazio gutxi daukaten erosleek osatzen duten multzoa: beste %22 bat. Noizbehinkako erosleak dira, animatzen direnean gune gutxi bisitatzen dituzte (2,3 orri, batez beste), eta deskontu sistemak ere oso gutxi erabiltzen dituzte, ez baitituzte ezagutzen. Erosketak egiterakoan asko baloratzen dute erraztasuna (nabigazio erraza, urrats gutxiko prozesua, erregistrorik eskatzen ez duena...) baina nagusiki prezioagatik animatzen ditu erosketa gauzatzera. Bidaiak eta produktu teknologikoak erosten dituzte batik bat.\nEsperientziak eta eskaintzak\nOnline marketinaren alorreko Webloyalty konpainiak egin duen ikerketak dioenez, erosleen %20 kontsumitzaile oldartsuen multzoan sailka daitezke. Zerbait gustatzen bazaie, erosi egiten dute, gehiego pentsatu gabe, ez zaizkie horrenbeste inporta deskontu eta promozioak. Garrantzi handia ematen diete, aldiz, beste bezero batzuen iritziei: txarrak badira, ez dute erosten. Deskontua erosketa egiteko baldintza ez den arren, aukera dutenenean baliatzen dituzte deskontu-kupoiak eta horrelakoak, bereziki sare sozialetan eta marken app-etan aurkitzen dituztenak.\nTalde zabala osatzen dute esperientzia-bilatzaileek ere. Segurtasuna lehenesten dute, eta argi daukate zer erosi nahi duten. Ez dira ohiko erosleak, noizbehinkakoak baizik. Guztizkoaren %21 diren erosle horiek produktu zehatz baten bila abiatzen dira, eta web orri deserdinak arakatzen dituzte nahi duten hori baldintza onenetan aurkitu arte. Edonola ere, prezioaren, abantailen eta deskontuen gainetik jartzen dute web guneak eskaintzen dien segurtasuna. Eman dieten deiturari men eginez, 'erosketaren esperientzia' erosoa eta segurua izan dadin asko eskertzen dute. Gauzak oso argi dituztenez, beste kontsumitzaile batzuen iritziei ez diete kasu handirik egiten.\nEskaintza-bilatzaileak ere badaude; aurrekoen kontrako jarrera dutenak dira, hain justu. Ohiko erosleak dira, eta pazientzia handikoak. Prezio, eskaintza eta baldintza onenak noiz iritsiko zain egoten dira, eta orduan erosten dituzte lehendik 'fitxatuta' zeuzkaten produktu edo zerbitzuak. Normalean 35-44 urte bitarteko emakumeak dira eta, gastuarekin oso arduratsuak badira ere, ardura horrexek eramaten ditu askotan uste eta behar baino gehiago gastatzera, maiz pentsatuta zeukatena baino gehiago erosten baitute debaldeko bidalketa aprobetxatzeko. Deskontuek ez dute haientzat sekreturik, eta hamarretik zortzik erabili dute deskontu-sistemaren bat. Iritzi emate asko gustatzen zaie eta, aldi berean, garrantzi handia ematen diete beste erabiltzaile batzuen iritziei. Erosleen %15ek dute profil hau.\nLa Semana de la Ciencia busca crear vocación científica entre los jóvenes vascos Prisión provisional sin fianza para el joven que apuñaló a su pareja en Torrelavega


Santa Lutziako nekazaritza hazitegia | Tolosa\nTolosako Udalak, Fraisoro nekazaritza eskolak eta Tolomendik elkarlanean sustatuta, martxan dira Santa Lutzia eremuko Baratza Hazitegiak.\nUdalak hainbat egokitzapen-lan egin ditu eremuan, hala nola, txabola bat egokitu eta lurrak lantzeko prest utzi. Horrez gain, nekazari berriek lanean aritzeko beharrezkoak diren gutxieneko zerbitzuak ere eskaini ditu, esaterako, ura, argia, komuna, dutxa eta bestelako zerbitzuak, eta lursaila erabiltzeko gutxieneko makineria eta tresnak ere bermatu ditu.\nTolomendik, Tolosaldeko Landa Garapenerako elkarteak, bere esku dauden bitartekoak jarri ditu eta diru-laguntza desberdinak eman, ekimena burutze aldera. Azken batean, proiektu honekin nekazari hasiberriei lagunduko die nekazari profesional bihurtzeko egin behar duten prozesuan, eta horretarako, eskainiko dizkie gehienetan lortzen zailenak diren baliabideak, lurra eta komertzializaziorako bideak.\nFraisoro nekazaritza eskola arduratzen da lursailaren ustiapen-baldintzen kudeaketaz eta proiektuaren eta ekintzaileen jarraipena egingo du. Behar izanez gero, ekintzaileei arlo berezietan formakuntza ere eskainiko die proiektua gauzatzen den bitartean, eta hazitegi esperientzia amaitu ondoren, geroko proiektu propioa gauzatzeko unean ere bai.\n2018ko apirilaren 16ko Gobernu Batzordearen bidez ondorengo erabaki hau hartu zen:\nLizentzien adjudikazio-deialdirako oinarriak onartzea Tolosako Santa Lutziako nekazaritza hazitegian lur sailak erabiltzeko.\nProzeduran parte hartzeko dokumentazioa Tolosako Udaleko Informazio eta Erregistroko bulegoan aurkeztu behar da. Horretarako 15 egun natural daude, iragarkia Gipuzkoako Aldizkari Ofizialean argitaratu eta hurrengo egunetik kontatzen hasita. Ordutegia: 08:00 – 14:00 h.\nBaldintzak: beste baldintzen artean hauek eskatzen dira:\n1. Lehendik nekazal ustiapeneko titularra ez izatea edo eta agroaldea edo lur bankuko lur sail baten esleipenduna ez izatea. Salbuespen gisa, baratzezaintzako ustiapen baten titularra aurkeztu ahal izango da, eskatzaileak ustiapen titular moduan 2 urte baino gutxiagoko antzinatasuna badu.\n2. Ingurumen konpromisoak hartzea edo hartuko dituela hitz ematea, 2008ko uztailaren 29ko 66/2008 foru Dekretuak, Gipuzkoako Lurralde Historikoko nekazaritza ustiategietako lehiakortasuna eta ingurumen iraunkortasuna hobetzeko laguntzak ezartzen dituenak, ezarritakoari jarraiki.\n3. 300 orduko nekazaritza ikasketak amaituta izatea edo den ordu kopuru horren baliokidea den lan esperientzia izatea nekazaritza ustiapen batean.\nTolosa, 2018ko apirilaren 19a.—Olatz Peon Ormazabal, alkatea. (2799)\nSANTA LUTZIAKO BARATZAK. OINARRIAK.pdf 194.54 KB\nBehin-behineko zerrendak.pdf 79.09 KB\nBehin-betiko zerrendak.pdf 73.76 KB


Orozkoko Hiri Antolamendurako Plan Orokorrak herritarren proposamenak izango ditu kontuan eta genero ikuspegitik landuko da - - Aiaraldea.eus\nOrozkoko Hiri Antolamendurako Plan Orokorrak herritarren proposamenak izango ditu kontuan eta genero ikuspegitik landuko da\nOrozkoko Udala 2020-10-12 20:14\nHirigintza-diseinuaren hobekuntza prozesu parte-hartzaile baten bitartez lantzen ari da Orozkon, ahalik eta kolektibo gehienen ikuspegia txertatzeko asmoz. Genero ikuspegia landu ahal izateko, saio parte-hartzaile bat eskainiko da urriaren 22an, 17:30ean, Kultur Etxean.\nHiri Antolamenduko Plan Orokorra berrikusten ari da Orozkoko Udala. Hirigintza-ereduak herritarren eguneroko bizitza baldintzatzen baldintzatzen duenez -bizitzeko moduarekin, etxebizitzarekin, espazio publikoarekin, mugikortasunarekin, ekipamenduekin eta inbertsioetako lehentasunekin lotuta baitago, besteak beste-, plan horren berrikuspenean orozkoarren ekarpenak funtsezkoak dira. Helburua da etorkizuneko planean ahalik eta kolektibo gehienen ikuspegia txertatzea.\nGenero-ikuspegiari dagokionez, tailer parte-hartzaile bat deitu du Orozkoko Udalaren Berdintasun Sailak, plan hori hobetzeko proposamenak jasotzeko helburuarekin. Urriaren 22an izango da, 17:30etik 19:30era, Kultur Etxean.\nCOVID-19aren aurkako neurriak direla eta ezin bada aurrez aurre egin, saioan parte hartzeko bide telematiko batzuk aurreikusi dituzte, esaterako, galdetegi birtualak eta posta elektronikoa.\nIritzi-bilketa horrek hainbat fasetatik igaro den prozesu parte-hartzailea osatuko du. Izan ere, udal teknikariek zein politikariek genero ikuspegiarekin lotutako prestakuntza espezializatua jaso dute, eta elkarrizketa sakonak egin zaizkie udalerriko bost emakumeri.\nDiagnostikoaren emaitzak hainbat euskarriren bidez zabalduko dira, hala nola, kaleko panelen eta triptikoen bitartez.